Irekia Eusko Jaurlaritza - Gobierno Vasco :: EHAA xedapena 201604482\nAGINDUA, 2016ko urriaren 11koa, Hezkuntza, Hizkuntza Politika eta Kulturako sailburuarena, musika-ikastegi pribatuentzako diru-laguntzetarako deialdia egiten duena.\nGaiak: LAGUNTZAK; LANGILEAK; FINANTZAKETA; IKASTEGI PRIBATUAK; MUSIKA-ESKOLAK; MUSIKA-IRAKASKUNTZA; MUSIKA-KONTSERBATORIOAK; DEIALDIA\nXedapenaren data: 2016-10-11\nHurrenkenaren zenbakia: 201604482\nMusika-irakaskuntza arte-irakaskuntzaren erreferente nagusia izan da eta da Euskal Autonomia Erkidegoan. Izan ere, aspaldi ezarriak dira, gure herriarentzat oso erakargarria izan baita jarduera hori.\nMusika-irakaskuntzak gizartean duen inportantziaren trukean, hezkuntza administrazioak ere arreta berezia eskaini dio musika-irakaskuntzari, eta baliabideak jarri ditu hura antolatzeko, planifikatzeko eta finantzatzeko.\nZentro musikalak direla eta, musika eskola hauen helburu nagusia da tradizioan oinarritutako dantza eta musikaren alorretan prestakuntza praktikoa ematea eta gaitasun eta bokazio berezia erakusten dituztenak lanbide-irakastetarako prestatzea. Baimena duten zentroek irakaskuntza arautuaren eskaintzarekin laguntzen dute.\nHorrela, bada, musika-ikastegi pribatuentzat prestatu da Agindu hau, diru-laguntzak eska ditzaten. Helburua da ikastegiok mantentzen laguntzea eta, ondorioz, adierazitako helburuak betetzea.\nHorregatik guztiagatik, Euskal Autonomia Erkidegoko 2016ko Aurrekontu Orokorrei buruzko abenduaren 23ko 9/2015 Legean aurreikusitakoa betetzeko (izan ere, musika-ikastegi pribatuei laguntzeko aurrekontu zati bat izendatzen da han), hau\n1. artikulua.– Deialdi honen helburua.\nDiru-laguntzetarako deialdia egitea urriaren 27ko 289/1992 Dekretuan araututako musika-eskolentzat, hain zuzen ere titularitate pribatua dutenentzat, eta ikastegi baimenduentzat, 2016ko ekitaldi ekonomikoko langile-gastuak finantzatze aldera.\nHelburu hori betetzeko, gehienez ere, 2.017.124,00 euro emango dira, bi laguntza-sailetan banatuta, Euskal Autonomia Erkidegoko aurrekontu orokorren kontura.\na) 1.745.544,00 euro, % 25eko udal-finantziazioa edo handiagoa duten eta titularitate pribatua duten musika-ikastegientzat.\nb) 271.580,00 euro, gainerako ikastegientzat.\n1.– Agindu honen bidez iragarritako diru-laguntzak, 2. artikuluaren a) atalean adierazitako zenbatekoa dutenak, tokiko herri-administrazioek % 25etik gora finantzatzen duten honako musika-ikastegi hauentzat izango dira:\nTitularitate pribatua duten musika-eskolak, arautu gabeko irakaskuntza emateko baimena dutenak eta urriaren 27ko 289/1992 Dekretuak arautuak, Hezkuntza, Unibertsitate eta Ikerketa sailburuaren Dekretu horrek Euskal Autonomia Erkidegoan «Musika-Eskola» direlako arautu gabeko berariazko musika-irakaskuntzarako ikastetxeak sortu eta jardunean jartzeko balio izango duten oinarrizko arauak ezartzen ditu (1993ko urtarrilaren 4ko EHAA).\n2.– Agindu honen bidez iragarritako diru-laguntzak, bigarren artikuluaren b) atalean adierazitako zenbatekoa dutenak, honako musika-ikastegi hauentzat dira (tokiko herri-administrazioek finantzatzen ez badute % 25ean edo hortik gora):\na) Titularitate pribatua duten musika-eskolak, urriaren 27ko 289/1992 Dekretuak arautuak, dagokion baimena badute arautu gabeko irakaskuntza emateko; Dekretu horrek, Euskal Autonomia Erkidegoan «Musika-Eskola» direlako arautu gabeko berariazko musika-irakaskuntzarako ikastetxeak sortu eta jardunean jartzeko balio izango duten oinarrizko arauak ezartzen ditu (1993ko urtarrilaren 4ko EHAA).\nb) Abenduaren 11ko 229/2007 Dekretuak araututako irakaskuntzak ematen dituzten ikastegi baimenduak; Dekretu horren bidez ezartzen da musika-ikasketa profesionalen curriculuma eta ikasketa horietan sartzeko probak (2008ko martxoaren 13ko EHHA).\n4. artikulua.– Baldintzak eta egiaztatzeko modua.\n1.– Diru-laguntza lortzeko, eskatzaileek Diru-laguntzei buruzko Lege Orokorraren 13. artikuluaren baldintzak bete beharko dituzte, eta berariaz honako betekizun hauek:\nb) Ez izatea diru-laguntzak edo laguntza publikoak jasotzeko debekurik zigor- eta administrazio-arloan, eta ez izatea laguntzak jasotzeko legezko debekurik, ezta sexu-bereizkeriagatiko debekurik ere, otsailaren 18ko 4/2005 Legeak, Emakume eta Gizonen Berdintasunari buruzkoak, azken xedapenetako, seigarrenean, xedatutakoaren arabera.\nc) Erakunde pribatuek egunean egon beharko dute zerga-betebeharretan, Ogasun eta Finantza sailburuak 1991ko urriaren 7an emandako Aginduan ezarritakoaren arabera hala badagokie (EHAA, 1991ko urriaren 15ekoa) eta Gizarte Segurantzarekikoetan indarrean dauden xedapenak betez.\n2.– Organo kudeatzaileak automatikoki egiaztatuko du ea zergei eta gizarte-segurantzari dagozkion betebeharrak betetzen dituzten laguntza-eskatzaileek, haien baimenik behar izan gabe, Euskadiko Ogasun Nagusiaren Antolarauei buruzko Legearen testu bateratua onartzen duen 1/1997 Dekretu Legegilea (azaroaren 11koa), bere 50.3 artikuluan, betez.\n3.– Erakunde eskatzaileak beren-beregi ukatu ahal du baimen hori. Kasu horretan legez eskatutako ziurtagiriak aurkeztu beharko ditu Diru-laguntzen Orokorreko Arautegiak aipatzen duen moduan, bere 22. artikuluan.\n4.– Betebehar hauek egiaztatuko dira eskaeran, erantzukizunpeko adierazpen bidez:\na) Ikastegiak gutxienez % 25eko edo hortik gorako finantziazioa izatea edo ez izatea.\nb) Ebazpenean kontuan hartutako zirkunstantzien edozein aldaketa jakinarazteko konpromisoa hartzea.\nc) Pertsona edo entitate eskatzaileak diru-laguntza edo laguntza publikoak lortzeko aukera galtzea dakarren zigor edo administrazio-arloko zigorrik ez izatea.\nd) Eta laguntza horiek jasotzeko ezgaitzen duen lege-debekuen eraginpean ez izatea, beren beregi Emakumeen eta Gizonen Berdintasunerako otsailaren 18ko 4/2005 Legeko azken xedapenetako seigarrenaren arabera sexu-diskriminazioa egin izanagatiko lege-debekuen eraginpean.\ne) Eskaerako eta harekin batera doan dokumentazioko datuak egiazkoak izatea, eta\nf) Betetzea laguntza horiek jaso ahal izateko indarrean dagoen araudian ezarritako baldintzak.\n1.– Administrazio Elektronikoari buruzko otsailaren 21eko 21/2012 Dekretuan eta E-Administraziorako Plataforma Teknologikoa –Platea– onartzen duen otsailaren 9ko Ebazpenean (Informatika eta Teknologiako zuzendariak emana) araututa dago izapidetze elektronikoa. Honako dokumentazioa honi jarraituz, helbide elektroniko honetan daude eskaerak, erantzukizunpeko adierazpenak eta gainerako ereduak aurrez aurre nahiz bide elektronikoa erabiliz izapidetzeko argibideak:\n2.– Baliabide elektronikoak erabiliz egin ahal izango dituzte ikastegi interesatuek eskaerak, kontsultak eta prozedura honetako izapide guztiak, emateko edo ukatzeko ebazpena jaso arte. Justifikazioaren tramiteak ere era berean egin ahal izango dira. Era berean, eskaerak bide elektronikoak erabiliz aurkeztu ahal izango dira euskadi.eus-en egoitza elektronikoan:\n3.– Bide elektronikoa erabiliz gero, helbide honetan egin ahal izango dira eskaera ematearen ondoko izapideak, hau da dokumentazioa zuzentzea eta espedientearen errebisioa: https://www.euskadi.eus/nirekudeaketak\n4.– Halaber, eskabideak aurrez aurre aurkeztu ahal izango dira Zuzenean Zerbitzuaren Herritarren arretarako bulegoetan: Bizkaian (Kale Nagusia, 85, 48011 Bilbao), Gipuzkoan (Andia kalea 13, 20003 Donostia) eta Araban (Ramiro Maeztu kalea 10 behea, 01008 Vitoria-Gasteiz).\nEra berean, eskabideak aurkeztu ahal izango dira hala Euskal Autonomia Erkidegoko Administrazio Orokorraren eta bere erakunde autonomiadunen erregistroen sorrera, antolaketa eta funtzionamenduari buruzko apirilaren 29ko 72/2008 Dekretuan jasotako edo 39/2015 Legeak, urriaren 1ekoa, Administrazio Publikoen Administrazio Prozedura Erkidearena, 16.4 artikuluan aurreikusitako organoen aurrean, nola Euskadiko Erkidego Autonomoan idatziak aurkeztu ahal izateko lankidetza-hitzarmena sinatuta duen edozein udaletxeren herri erregistrotan.\n5.– Eskatzaileek nahi duten hizkuntza ofizialean aurkeztu ahal izango dute eskaera, eta berorri atxikitako dokumentazioa. Halaber, pertsona edo erakunde eskatzaileak aukeratzen duen hizkuntza hori erabili ahal izango da prozedura osoan, Euskararen Erabilpena Arautzen duen 1982ko azaroaren 24ko 10/1982 Oinarrizko Legeko 5.2.a) eta 6.1 artikuluek xedatzen duten moduan.\n7.– Eskaera bat izapidetzeko eta dokumentazioa ekartzeko bide bat erabiltzeak, aurrez aurrekoa izan edo elektronikoa izan, ez dakar nahitaez bide hori bera erabiltzea hurrengo izapideak egiteko, eta edozein unetan aldatu ahal izango da.\nEskaera betetzeaz gain, eta 18. artikuluan zehaztutako izan daitezkeen hobariak lortu ahal izateko, % 25eko udal-finantziazioa edo handiagoa duten eskoletako titularrek edo ordezkariek eskaera I. eranskinari jarraituz aurkeztu beharko dute; beste zentroetako titularrek edo ordezkariek II. eranskinari jarraitu behar izango diote. Honez gain, dokumentazio hau ekarri beharko dute:\na) «Musika-eskolako irakasleak» izeneko ziurtagiria. Ziurtagiri horretan irakasle guztien izenak eta berauek irakasten emandako denbora asteka adierazita agertuko dira. Irakas-denbora zuzena da irakasleek ikasturte osorako dagozkien ikasleei irakasten emandako denbora (III. eranskina).\nb) «Lehentasuna duten espezialitateentzako laguntza / erregimen arrunteko ikasleak» izeneko ziurtagiria, behar izanez gero. Ziurtagiri horretan, 2015-16ko erregimen arrunteko ikasleen zerrenda jasoko da, lehenetsitako espezialitateetan matrikulatuta daudenak (IV. eranskina).\nc) «Laguntza berezia hartzen duten ikasleak eta haien espezialitateak» izeneko ziurtagiria, behar izanez gero. Ziurtagiri horretan, 2015-16an erregimen berezian egondako ikasleen zerrenda jasoko da, eta x baten bidez agertuko dira lehenetsitako espezialitateak. Ziurtagiri horren kopia bat helaraziko zaio Ikuskaritzari (V. eranskina).\nd) «Ikasleak irakaskuntza arautuan sartzea (ikasketa-profesionalak)» izeneko ziurtagiria, behar izanez gero. Ziurtagiri horretan, 2015-16an ikasketa profesionaletan izena eman duten ikasleen zerrenda jasoko da (VI eranskina).\ne) «Aplikaziorako datuen laburpena» izeneko ziurtagiria. Ziurtagiri horretan irakasleen eta ikasleen datu orokorrak, 2015-16ko ikasturtekoak, agertuko dira laburpen gisa eta aplikazioan, tresna gisa erabiltzen dena deialdia ebazteko, sartuko dira (VII. eranskina). Datu hauek Hezkuntza, Hizkuntza Politika eta Kultura Sailak «Eskola-jardueraren Estatistikako» txostenerako jasotzen dituen zenbakiak bezalakoak izan behar dira eta inoiz ere ez handiagoak. Desberdinak izanez gero, kudeatzaileak azkeneko hauek, hau da Sailak jasotakoak, kontuan hartuko ditu.\n2.– Irakaskuntza arautua ematen duten zentroetarako honako dokumentazio hau ekarri beharko dute:\na) «Irakasleak» izeneko ziurtagiria. Ziurtagiri horretan irakaskuntza arautuan klaseak ematen dituzten irakasle guztien izenak agertuko dira eta berauek irakasten emandako denbora asteka adierazita. Irakas-denbora zuzena da irakasleek ikasturte osorako dagozkien ikasleei irakasten emandako denbora (VIII. eranskina).\nb) «Lehentasuna duten espezialitateentzako laguntza» izeneko ziurtagiria, behar izanez gero. Ziurtagiri horretan, 2015-16ko ikasleen zerrenda jasoko da, lehenetsitako espezialitateetan matrikulatuta daudenak (IX. eranskina).\nc) «Ikasleak goi-mailako irakaskuntzan sartzea» izeneko ziurtagiria, behar izanez gero. Ziurtagiri horretan, 2015-16an goi-mailako musika-eskola batean izena eman duten ikasleen zerrenda jasoko da (X. eranskina).\nd) «Aplikaziorako datuen laburpena» izeneko ziurtagiria. Ziurtagiri horretan irakaskuntza arautuaren irakasleen eta ikasleen datu orokorrak, 2015-16ko ikasturtekoak, agertuko dira laburpen gisa eta aplikazioan, tresna gisa erabiltzen dena deialdia ebazteko, sartuko dira (XI. eranskina). Datu hauek Hezkuntza, Hizkuntza Politika eta Kultura Sailak «Eskola-jardueraren Estatistikako» txostenerako jasotzen dituen zenbakiak bezalakoak izan behar dira eta inoiz ere ez handiagoak. Desberdinak izanez gero, kudeatzaileak azkeneko hauek, hau da Sailak jasotakoak, kontuan hartuko ditu.\n3.– Ikastegi guztiek 2015erako aurrekontua jasotzen duen ziurtagiria erantsiko dute (XII. eranskina).\n4.– % 25etik gorako udal-finantziazioa duten ikastegi guztiek ziurtagiri bat erantsiko dute, 2015eko aurrekontuari udalak edo udalek egindako guztizko ekarpena jasotzen duena (XIII. eranskina).\n5.– Ziurtagiri horien ereduak hemen eskura daitezke: https: //www.euskadi.eus\n6.– Eskaera-inprimakia eskaera egiten duen erakundeko titularrak edo ordezkariak sinatuta eta data jarrita aurkeztu behar da.\nEskabidea eta dokumentazioa aurkezteko epea hamabost egunekoa izango da, Agindu hau Euskal Herriko Agintaritzaren Aldizkarian argitaratu eta hurrengo egunetik zenbatzen hasita.\nDiru-laguntzaren eskabidea behar bezala beteta ez badago edo atxiki beharreko dokumentazioa falta dela ikusiz gero, interesdunari eskatuko zaio 10 egun baliodunen epean osatzeko edo beharrezkoak diren dokumentuak aurkezteko. Epe horretan zuzenketa egin ezean, eskaerari uko egin diola ulertuko da, zirkunstantzia hori betetzen delako aurretiazko ebazpena eman eta gero.\nAkatsak zuzentzeko jakinarazpena bide elektronikoz edo posta bidez egingo da, eskabidean aukeratutakoaren arabera.\nInteresdunak jakinarazpenaren jasotze-agiria sinatzen duenean, jakinarazpena egintzat emango da.\nJakinarazpen elektronikoa Eusko Jaurlaritzaren egoitza elektronikoko ‘Nire Kudeaketak’ atalean ikusi ahal izango da. Jakinarazpena bidali eta interesduna hamar egun naturaleko epean ez bada edukira sartu, jakinarazpena ezetsitzat hartuko da, eta izapidea gauzatutzat. Prozedurak jarraitu egingo du, salbu eta ofizioz edo hartzaileak eskatuta egiaztatzen bada teknikoki edo materialki ezinezkoa dela sartzea.\nIkastetxeen zuzendariak kudeatuko ditu deialdi honetan aurreikusitako laguntzak.\n1.– Eskatutako baldintzak betetzen dituzten eskatzaile guztiei emango zaie diru-laguntza. Horretarako, deialdi honetarako dagoen kreditua hainbanatu egingo da diru-laguntzaren eskatu eta baldintzak betetzen dituztenen artean.\n2.– Ikastetxe bakoitzari zenbateko diru-laguntza dagokion kalkulatzeko, kontuan hartuko da ordu finantzagarrien kopurua; horretarako, Agindu honetako baremoetan (18. artikuluan jasoak) ezarritako irizpideak aplikatuko dira, eta, gero, diru-laguntza honetarako dagoen zenbateko osoa hainbanatu egingo da diru-laguntza eskatu eta baldintzak betetzen dituztenen artean.\n11. artikulua.– Ebazpena, errekurtsoak, ebazteko eta jakinarazteko epeak, jakinarazteko modua eta publizitate prozedura.\n1.– Hezkuntzako sailburuordeak ebazpena eman eta jakinarazteko gehienez ere sei hilabeteko epea izango du, Agindu hau argitara eman eta hurrengo egunetik kontatzen hasita. Ebazpen horretan eskatutako diru-laguntzak eman ala ez erabakiko da, deialdiaren xedeari begira ezarritako diru-laguntza lerroak kontuan izanik. Emandako diru-laguntzen kasuan honako hauek adieraziko dira: erakunde onuraduna, dagokion musika-ikastetxea eta emandako diru-laguntzaren kopurua. Laguntza ematen ez den kasuetan ukatzeko arrazoia jasoko da. Ebazpena Euskal Herriko Agintaritzaren Aldizkarian argitaratuko da erakunde interesdunei jakinarazteko.\n2.– Ebazpen horren aurka gora jotzeko errekurtsoa aurkeztu ahal izango zaio Hezkuntza, Hizkuntza Politika eta Kulturako sailburuari, hilabete bateko epean Euskal Herriko Agintaritzaren Aldizkarian jakinarazpena egin eta hurrengo egunetik aurrera, Herri Administrazioen Administrazio Prozedura Erkidearen urriaren 1eko 39/2015 Legearen 121. eta 122. artikuluei jarraikiz.\n3.– Epea igaro eta ebazpenik argitaratu ez bada, diru-laguntzaren eskabidea ezetsi egin dela ulertu beharko dute interesdunek, Herri Administrazioen Administrazio Prozedura Erkidearen urriaren 1eko 39/2015 Legearen 21.1.a) artikuluan xedatutako ondorioetarako.\n4.– Erakunde onuradunek ezaugarri bereko beste laguntza edo diru-laguntza batzuk jaso badituzte Euskal Autonomia Erkidegoko Administrazio Orokorraren edo haren erakunde autonomoen eskutik, eta laguntza horien inguruko itzulera- edo zigor-prozesuren bat izapidetzen ari bada, prozesu horrek amaituta egon behar du erakunde horiei diru-laguntza hau esleitzeko edo esleituta dutenei dagokiena ordaintzeko.\nAgindu honen babesean emandako diru-laguntzak honela gauzatuko da:\na) Lehen ordainketa, laguntzaren % 10,25, 15. artikuluaren 1. paragrafoan ezarritako epea amaitu ondoren, baldin eta onuradunak espresuki diru-laguntzari uko egiten ez badio epe horretan.\nb) Bigarren ordainketa, alegia, diru-laguntzaren gastu osoa justifikatu osteko ordainketari dagokiona, 2017an egingo da, hurrengo artikuluan xedatutakoaren arabera.\n13. artikulua.– Diru-laguntzaren justifikazioa.\nIkastegi guztiek justifikazioa modu honetan aurkeztu beharko dute, 2017ko martxoaren 18a baino lehen:\na) Justifikazioan, langileen zerrenda eta langileen kostuen justifikazioa adieraziko dira (XIV. eranskina).\nb) Ikastegi guztiek arestian aipatutako langileen kontratuen kopiak edo Gizarte Segurantzan alta eman izanaren ziurtagiriak aurkeztuko dituzte, edo TC agiriak, edo haien baliokideak, langile horien lan-egoera normalizatuaren froga gisa. Jatorrizko agiriak entitate onuradunaren egoitzan gordailuan izango dira. Ikastetxeen Zuzendaritza arduratuko da agiriok egiaztatzeaz.\nc) Agiri horien bidez, 2016ko ekitaldian egindako gastuak justifikatu beharko dira.\nd) Justifikazioak elektronikoki aurkeztu ahal izango dira, https://www.euskadi.eus/nirekudeaketak helbidean.\ne) Halaber, eskabideak aurrez aurre aurkeztu ahal izango dira Zuzenean Zerbitzuaren Herritarren arretarako bulegoetan: Bizkaian (Kale Nagusia 85, 48011 Bilbao), Gipuzkoan (Andia kalea 13, 20003 Donostia) eta Araban (Ramiro Maeztu kalea 10 behea, 01008 Vitoria-Gasteiz).\nEskabideak aurkeztu ahal izango dira, halaber, Euskal Autonomia Erkidegoko Administrazio Orokorraren eta bere erakunde autonomiadunen erregistroen sorrera, antolaketa eta funtzionamenduari buruzko apirilaren 29ko 72/2008 Dekretuan jasotako tokietan, edo Administrazio Publikoen Administrazio Prozedura Erkidearen urriaren 1eko 39/2015 Legearen 16.4 artikuluan aurreikusitako organoen aurrean, bai eta Euskal Erkidego Autonomoan idatziak aurkeztu ahal izateko lankidetza-hitzarmena sinatua duen edozein udaletxeren herri erregistroan ere.\nDiru-laguntza ematea eragin zuen baldintzaren bat ez dela betetzen egiaztatuz gero, zenbatekoak eta legezko interesak Euskal Autonomia Erkidegoko Diruzaintza Nagusiari itzuli beharko zaizkio osorik edo zati batean, betiere ondoko arauetan ezarritako zehaztapenekin bat etorriaz: azaroaren 11ko 1/1997 Legegintzako Dekretuaren bidez onartutako Euskal Autonomia Erkidegoko Ogasun Nagusiaren Antolarauei buruzko Legearen Testu Bategina, abenduaren 17ko 698/1991 Dekretua eta Diru-laguntzei buruzko Lege Orokorraren 37. artikulua.\nEuskadiko Ogasun Nagusiaren Antolarauei buruzko Legearen testu bateginaren 50.2 artikuluan jasotako eginbide orokorrak eta Diru-laguntzei buruzko Lege Orokorraren 14. artikuluan jasotako baldintzak betetzeaz gainera, agindu honetan araututako diru-laguntzen onuradunek betebehar hauek bete beharko dituzte kasu guztietan:\n1.– Emandako diru-laguntza onartzea. Ildo horretatik, pertsona edo erakunde onuradunek ebazpena EHAAn argitaratu eta hamabost eguneko epean beren beregi eta idatziz diru-laguntzari uko egiten ez badiote, onartutzat hartuko da.\n3.– Hezkuntza Ikuskaritzaren esku jartzea diru-laguntza eskatzeko aurkeztutako dokumentazioa, diru-laguntzarako oinarri gisa erabili dena, gainbegiratu edo ikuskatu beharreko beste elementu bat baita.\nDatu Pertsonalak Babesteari buruzko abenduaren 13ko 15/1999 Lege Organikoan eta Datu Pertsonalen Fitxategi Publikoei eta Datuak Babesteko Euskal Agentzia sortzeari buruzko otsailaren 25eko 2/2004 Legean ezarritakoarekin bat etorriz, deialdi honetan parte hartzen dutenek baimena ematen dute deialdi hau izapidetzean jasotako datu pertsonalak tratatzeko eta argitaratzeko. Datuok «Musika-eskolentzako diru-laguntzak» izeneko fitxategi batean sartuko dira, deialdi hau kudeatzeko eta deialdiaren berri emateko bertan parte hartzen dutenei. Ikastetxeen Zuzendaritza da fitxategi horren arduraduna. Datuetara sartzeko, datuak zuzentzeko, ezeztatzeko eta haien aurka egiteko eskubideez baliatzeko, Ikastetxeen Zuzendaritzara jo beharko da, honako helbide honetara: Donostia kalea 1 – 01010 Vitoria-Gasteiz.\nEra berean, deialdi honetan parte hartzen duten pertsonek baimena ematen diote Ikastetxeen Zuzendaritzari, aurkeztutako dokumentuak egiazkoak diren beste erakunde publiko batzuetan frogatzeko.\nA) Ikasleka, maila eta atal hauetan matrikulatutako ikasle-kopuruaren arabera, irakas-denbora hauek jasoko dute laguntza.\nHastapeneko kurtsoan, zuzenak diren matrikulazioak bakarrik agertuko dira; hau da, 1. maila egin ez dutenak.\nDesgaitasuna duten pertsonentzat bakarrik (hau da, beste mailetan ez daudenentzat):\nAlderik badago maila hauetatik ateratako irakas-denbora finantzagarriaren eta irakasleentzat kontratatutako guztizko irakas-denbora zuzenaren artean (III. eranskinean datorrena), bien arteko denborarik laburrena lehenetsiko da. Hauxe denbora finantzagarritzat aukeratutako denbora izango da, eta hurrengo bi hobariak gehituko zaizkio.\nIrakaskuntza arautu gabean musika-tresnak ikasten dituen ikasle bakoitzeko, 2. eta 3. mailan, 30 minutuko hobaria emango da, eta, laguntza berezia jasotzen duen ikasle bakoitzeko, 2. eta 3. mailan baita ere, 60 minutukoa. Lehentasunezko interesa duten musika-tresnak hauek dira: biola, biolontxeloa, kontrabaxua, fagota, oboea, tronpa, tronboia, tuba eta harpa.\nFinantziazioa era honetan emango da, 2015-2016 ikasturtean musika-irakaskuntza profesionaletan eman duen ikasle bakoitzeko: I. baremoko guztizko denborei 300 minutu gehituko zaizkie.\nGehienez ere, joan den ikasturtean, 2. eta 3. mailan matrikulatuta dauden laguntza berezia hartzen duten ikasle-kopuru guztizkoaren % 50 finantzatu ahal izango da.\nAlderik badago maila hauetatik ateratako irakas-denbora finantzagarriaren eta irakasleentzat kontratatutako guztizko irakas-denbora zuzenaren artean (VIII. eranskinean datorrena), bien arteko denborarik laburrena lehenetsiko da. Hauxe denbora finantzagarritzat aukeratutako denbora izango da, eta hurrengo bi hobariak gehituko zaizkio.\nC) 400 minutu gehituko dira hezkuntza-antolamendu berriko goi-mailako musika-eskola batean 2015-16an matrikulatutako ikasle bakoitzeko.\nOrduko batez besteko kostua honela kalkulatuko da: ekitaldi ekonomikoaren guztizko kostua zati astean emandako eskola-orduen kopurua (irakas-denbora zuzena). I. eta II. baremoetako diruz lagundu daitekeen eskola-ordu bakoitzeko –hau da, finantzagarritzat aukeratutako denborako–- ehuneko jakin bat aplikatuko da, kostuaren arabera, honako taula honi jarraituz:\nHorretarako, batetik, irakasle ez diren langileen gastuen eta, bestetik, ekipamenduaren eta funtzionamenduaren guztizko gastuaren batura guztizko aurrekontu osoaren % 25 izango da.\nTokiko udalbatzak zentroaren gastu arruntaren % 25 gutxienez finantzatzen duen kasuetan, ehuneko hauek aplikatuko zaizkie I. eta II. baremoetako diruz lagundu daitekeen eskola-ordu bakoitzeko –hau da, finantzagarritzat aukeratutako denborako–\na) % 25eko finantziazioa izateagatik, orduen % 25.\nb) % 25etik % 62,5era arteko finantziazioa izateagatik, % 2 gehiago puntu edo frakzio bakoitzeko, ordu horien % 100eraino iritsi arte.\nUdalaren edo udalen ziurtagiria, ekarpen hori ziurtatzen duena, eta XII.I eranskina betetzeko oinarri gisa balioko duena, zentroan gorde behar izango da, geroago egin litezkeen egiaztapenetarako.\nOrokorreko gaietan agindu honek arautzen ez dituen gaietan, osagarri moduan aplikatuko dira Euskal Erkidegoko Ogasun Nagusiaren Antolarauei buruzko Legearen Testu Bategina –azaroaren 11ko 1/1997 Legegintza Dekretuak aldatua) eta 39/2015 Legea, urriaren 1ekoa, Administrazio Publikoen Administrazio Prozedura Erkidearena.\nAgindu honek amaiera ematen dio administrazio-bideari, eta, beraren aurka, berraztertzeko errekurtsoa jarri ahal izango diote Hezkuntza, Hizkuntza Politika eta Kultura sailburuari, hilabeteko epean, agindua Euskal Herriko Agintaritzaren Aldizkarian argitaratu eta hurrengo egunetik aurrera; bestela, zuzenean, administrazioarekiko auzi-errekurtsoa jarri ahal izango da Euskal Autonomia Erkidegoko Justizia Auzitegi Nagusian, bi hilabeteko epean, agindua aldizkari ofizial horretan argitaratu eta hurrengo egunetik aurrera.\nVitoria-Gasteizen, 2016ko urriaren 11.\n1,37 milioi eskola-garraiorako (2010-11-23(e)ko Kointseiluan hartutako erabakia)\n1,235 milioi eskola-garraiorako (2011-12-13(e)ko Kointseiluan hartutako erabakia)\nAgindua, Haur Hezkuntza (2. zikloa), Lehen Hezkuntza eta DBH (1. eta 2. zikloak) egiten ari diren ikasleak garraiatzeko banan banako diru-laguntzetarako deialdia egiten duena. 2013-2014 ikasturtea. (2013-11-26(e)ko Kontseiluan hartutako erabakia)\nAGINDUA, 2016ko urriaren 11koa, Hezkuntza, Hizkuntza Politika eta Kulturako sailburuarena, udal musika-ikastegientzako diru-laguntzen deialdia egiten duena.\nAGINDUA, 2017ko azaroaren 28koa, Hezkuntzako sailburuarena, udal-titulartasuneko musika-ikastegientzako diru-laguntzen deialdia egiten duena.\nAGINDUA, 2016ko urriaren 11koa, Hezkuntza, Hizkuntza Politika eta Kulturako sailburuarena, zeinaren bidez deialdia egiten baita helduen hezkuntzaren alorrean jarduerak garatzen dituzten eta irabazi-asmorik gabekoak diren erakundeei diru-laguntzak emateko.


teknologia | zibergara.net\nKategorien artxiboak: teknologia\nTxapa Irratia internet bidez (Raspberry I)\nIrrati libre bateko partaide bazara jakingo duzu internet bidezko emisioa edo streaming-a egonkor mantentzea zaila izan daitekeela. Bergarako Txapa Irratian ordenagailu bat zuten soilik funtzio horretara deditakua, horrek zekartzan haizegailu zarata eta energia kontsumoarekin.\nHorregatik, Raspberry ordenagailu txiki bat probatu dugu funtzio hori bera betetzeko. Raspberry-ak ordenagailu txikiak dira merkeak (35 euro), ixilak eta kontsumo txikikoak. Audio sarrerarik ez dutenez USB bidezko audio stick txiki bat gehitu diogu (2 euro). Txukun jartzeko kajatxo baten sartu dugu aparailua.\nStreaming-aren konfigurazioa Darkice programa eta Bailbab-eko lagunek utzitako montatzeko puntu bat erabilita egin dugu ondorengo gida hau jarraituta.\nEmaitza entzun nahi baduzue sartu txapairratia.org-en!\nKategoria teknologia, etiketak hardware, irratia, raspberry, 2014/08/13 egilea Zibergara.\nMokolokoM: herritik sarera eta saretik herrira\nHerriak hitzegin du eta MokolokoM deituko diogu gure sare sozial, web-komunitate eta agregatzaile proiektuari. MokolokoM palindromo bat da, berdin irakurtzen delako aurretik atzera eta atzetik aurrera eta ez da kasualitatea, guk ere mundu erreala herritik sarera eta saretik herrira irudikatzen dugulako.\nMokolokoM proiektuaren xedea herriko norbanako eta gizarte zibileko talde mugimenduek sarean islada izatea da, horrela: elkar bisualizatu (hartueman berriak sortu), parte hartzea erraztu (talde proiektuak dinamizatu), autonomia garatu (alfabetatze digitala, medio propioak) eta euskarazko eduki berriak sortzeko helburuarekin.\nBisualizatzea mokolokom.net (beta bertsioan oraindik) agregatzailearen bitartez aurreikusten dugu. Bertan, edukiak sortzen dituzten herriko webguneak RSS bitartez atxikiko dira era automatikoan.\nParte hartzea konpromiso piramidearen bi mailatan gauzatuko da. Lehendabiziko maila batean sarea.mokolokom.net sare sozialaren bitartez, parte hartzean atxikimendu lauso bat azaltzeko bidea eskainiz. Eta bigarren maila batean hosting partekatu baten bitartez webgune propioak sortzeko baliabideak erreztuz, norberak bere domeinu eta azpiegitura izan dezan.\nAutonomia konpromiso piramidean gora egin ahala eskuratutako jakintzaz eta azpiegitura propioen bitartez lortuko dugu. Era berean autonomia honek era banatuan lan egiteko aukera berriak aurreikusten ditu, pertsonek era espontaneoan antolatuz formula zentralizatu eta instituzionalizatuak sahiestuz.\nEuskarazko edukiak MokolokoM-ek aurrera egin ahala sortuko ditugu eta gure ibilbidearen epikaren parte izango da euskara.\nWebgune propioen proiektua interesatzen bazaizu edo sinpleki sarea.mokolokom.net-en erabiltzaile bat sortzeko: gonbidapena [abildua] mokolokom [puntu] net\nKategoria sarea, teknologia 2013/05/01 egilea Zibergara.


Les Exploits d'un jeune Don Juan - Wikipedia, entziklopedia askea.\n(«Neskazale gazte baten balentriak» orritik birbideratua)\nLes Exploits d'un jeune Don Juan (euskaraz, Neskazale gazte baten balentriak) 1911an Guillaume Apollinairek idatzitako eleberri erotikoa da. Iniziazio nobela da, hau da, gazte baten lehenengo urratsak sexuaren arloan narratzen duen liburua. Urtetan zalantzak egon dira haren egilearen inguruan, lehenengo edizioa egilerik gabe plazaratu baitzen.\nErdal literatura erotikoa\nRoger gaztea bizitzaren sekretuak ezagutzen hasten da, bereziki sexuaren inguruko sekretuak. Bide horretan laguntzaile asko izango ditu: izeba, arreba, neskamea... Guztia uda batean gertatuko da, gaztelu batean; bertako txoko guztiak egokiak izango dira aurkikuntza berriak egiteko.\nGianfranco Mingozzi zuznedariak zinemara eraman zuen, Les Exploits d'un jeune Don Juan izenburuarekin, Frantzia eta Italia arteko ekoizpena, 1987an.\nKarlos Gorrindok eleberri hau espetxean zegoenean euskaratu egin zuen, Herrera de la Manchan. Liburuan amaiera data bezala, 1986ko abenduaren 17a dator.\nAzken aldaketa 14 abendua 2019(e)an, 11:16(e)tan


BAKEA JOSIZ. Gatazka, arpillerak, memoria\napirilak 14 – ekainak 12\nastearteatik ostiralera: 16:00 – 20:30\nNazioarteko “arpillera” erakusketa honetan, mundu osoko emakumeek gatazkak eta giza eskubideen aurkako urraketak ohikoak diren testuinguruetan izan dituzten bizipenak kontatzen dituzte, etxeko materialak erabiliz: haria, orratzak eta oihal puskak. “Jositako ahots” hauek oroimena eta justiziarako ekarpenak dira, zalantzarik gabe. Erakusketak Txile, Ipar Irlanda, Espainia, Erresuma Batua, Argentina, Kolonbia, Zimbabue eta Peruko lanak, besteak beste, biltzen ditu.\nRoberta Bacic komisariarekin bisita gidatuak egiteko: 943 48 19 75\nMAITATZEA EZ DA DELITUA. Gure borroka Afrikan\nMaitatzea ez da delitua. Gure borroka Afrikan izeneko erakusketa 27 argazkik osatzen dute, eta argazki horietan Kenyan, Hegoafrikan, Kamerunen, Zambian eta Ugandan homofobiaren eta transfobiaren aurka borrokatzen diren gizon-emakumeak ikus ditzakegu.\nAmnesty Internationalek ekoiztatuko erakusketa honek ez ditu ahots eta mezu homofobo eta transfoboak irudikatu nahi; ez ditu islatu nahi indarkeria, diskriminazioa eta lesbiana, gay, bisexual, transgenero eta intersexualen (LGBTI) giza eskubideen urraketak sustatzen dituzten jokabideak. Aitzitik, “ikuspegi positiboa” du: euren eskubideen alde eta LGBTI komunitatearen eskubideen alde bizia ere ematen duten gizon-emakumeen aurpegiak eta gorputzak erakutsi nahi ditu.\nErakusketa honen bidez, agerian utzi nahi dugu, eta ulertarazi, Afrikan aktibista eta herritar anonimoek egunero egiten diotela aurre gorrotoari. Erakusketa honek argiz eta kolorez betetzen du intolerantziaren aurkako eguneroko borroka, eta omenaldia egin nahi die maitatzea delitua ez dela babesteagatik bizia galdu duten bi pertsonari: Noxolo Nogwazari eta Jean-Claude Roger Mbédéri.\napirilak 8 – uztailak 3\nastearteatik igandera: 10:00 – 20:00\n“Melhfak Saharako emakumeek janzten dituzten oihal distiratsuak dira. Emakume errefuxiatuek marraztutako, tindatutako eta margotutako melhfa hauek erbeste baten historia kolektiboa kontatzen dute: emakume sahararrek, seme-alabentzako itzala egiteko beraien soinekoak basamortuko zuhaitzetara lotuta, lur arrotzean lehen jaimak altxatu zutenekoa”. Federico Guzmán artista sevillarraren hitzak dira. Berak sortu du Tuiza, Donostiako San Telmo Museoan ipiniko den jaima, gizartearekin, artearekin eta kulturarekin lotutako ekintzen programa zabal baten ardatza izango dena.\nTuiza erresistentziari eginiko omenaldia da, mundua desberdinkeriaz betetzen duten bidegabekeriak gainditzeko gaitasunaren aitorpena. Gainera, hassanieraz, tuiza hitzak emakumeen arteko elkartasuna esan nahi du, elkarlana. Eta asmo horrekin sortu dugu Hondar artean proiektua, Donostia 2016ren eta San Telmo Museoaren ekimenez, askotariko kolektibo eta eragileen laguntzaz eta esfortzuaz.\nJaima honen bidez, Hondar artean proiektuak Saharako herriaren egoera zehatza hartuko du abiapuntutzat, Europako eta munduko bidegabekeria eta desberdintasunen isla bait da. Modu horretan, nazioarteko lankidetzari, espoliazioari, baliabide naturalei, giza eskubideei eta bakegintzan emakumeek duten paperari buruzko hausnarketa bultzatuko da. Horretarako eta salaketa eta erresistentzia egiteko bitarteko bezala, topaketak eta hainbat adierazpen artistikoz baliatuta, zinea, musika edo arte plastikoak kasu. Jarduera-programa zabala herritar guztiei zabalduko zaie.\nARTEA ETA GIZA ESKUBIDEAK, HAUR ETA GAZTEEN XII. EKITALDIA\nlarunbatak eta igandeak: 11:00 – 14:00 / 16:00 – 20:00\nErakusketa: 6 eta 18 urte bitarteko haur eta gazteek egindako bakarkako eta taldeko margolanen XII. Erakusketa. 2016an Donostia Europako Kultur Hiriburua dela eta, kultur eskubidearen gaia landu dute, honen inguruan hausnartu eta ideia eta gogoeta hauek irudikatu dituzte egindako lanetan. A-4tik 1x2 metro bitarteko formatuko lanak daude ikusgai.\nSari banaketa: Apirilaren 17an, igandean, Udaleko Batzar Aretoan (12:00tan).\n"UNA FLOR MIXE" ETA BESTE ERREPORTAJE BATZUK. Giza Baloreen 2015eko PhotoEspaña OjodePez Saria\nmartxoak 20 – apirilak 28\nUrtero legez, FNAC Espainiak Giza Baloreen PHotoEspaña OjodePez Sariaren argazki irabazleen eta finalisten aukeraketa bat ikusgai jartzen du. 2015ean saritutako Christian Rodríguezen (Montevideo, Uruguay, 1980) Una flor mixe seriea Maluco-ko –Oaxacako Tehuantepeco Istmoren iparraldean dagoen herri txiki bat– Mixe komunitatean egina dago, eta Latinoamerikako nerabeen haurdunaldia eta etxeko sexu-gehiegikeria jorratzen ditu, komunitate honetako kide den Gloria 13 urteko neska baten bitartez.\nEuroparantz egindako migrazioak, emakumeen gizarte-mugimenduak edo Estatu Batuetako erreserba indiarrak dira erakusketa kolektibo eta ibiltari honetan aztertu diren beste gai batzuk.


Lautadako berbalagunak: 2013/02\nBadator 18. korrika eta berotzen asteko hainbat bertso-saioa antolatu da gure herrietan.\nMartxoaren 1ean, laukote paregabea izango dugu Herriko tabernan, gaueko 22:00etan. Beraz, agendan apuntatu eta anima zaitezte!\nBERTSO KORRIKA AGURAINEN\n2013-03-01, ostirala, Agurain\nBertso-saio 22:00etan Herriko Tabernan.\nBertsolariak: Oier Arbina, Jon Ruiz de Pinedo, Oihane Perea, Igor Elortza.\nGai-jartzailea: Oier Suarez\nAntolatzailea: Euskal Herriko Bertsozale Elkartea, aek eta Lautadako Bertso-eskola\nKorrikaklip lehiaketa abian jarri du Korrika 18k\nEuskararen aldeko lasterketa erraldoiaren mezua eta leloa lau haizeetara zabaltzeko Korrikaklip lehiaketa martxan jarri du Korrikak. Parte hartzea oso erreza da: edizio honetako kantaren (Bagoaz!, Esne Beltza) bertsioak, koreografiak, lip dubak, coverrak, dantzak, flashmobak, bestelako bideo laburrak… egin eta korrikaklip@gmail.com helbidera bidali!\nOlbeako irakur txokoa\nOtsaila eta martxorako liburuarekin hasiak dira Olbeako literatura txokoko kideak. Misterioarekin jarraituz, Dolores Redondoren “Zaindari ikusezina” aukeratu dute oraingoan. Liburuaz hitz egiteko eguna, martxoak 20, 20:00etan Jai Alain.\nAmaia Salazarren amak fijazio gaiztoa du albarekin, eleberriak aurrera egin ahala haurtzaroko oroitzapenen bidez berreskuratuko da harreman gaizto horien nondik norakoak. Jakina, familia bera da lehen kaltetua. Honetaz ere luze jardungo du nobelak.\nBaina etor gaitezen intrigaren hariak eta gertaera nagusietara. Zergatik neskak, eta beti nerabeak? Galdera horien erantzuna ikerketak eta hiltzaileak berak emango du. Hiltzailearen koadro psikologikoak emango du izakera maniakoaren berri. Eleberriaren hirugarren baliabide nagusia mitologia da. Badajaunak bizirik omen inguruko bizilagunen imajinarioan. Progresoa azkar doa, baina mentalitate zaharren elezahar erta sinismenak soseguz. Garrantzitsua izango da mundo mitologiko horrek nobelak izango du protagonismoa.\nIdazleak trebezia handia erakusten du polizia-eleberrien kontalari gisa, eta herri honen idiosinkrasiaren ezagutza sakona, aldi berean. Detektibearen ikerketaren kontaketa eta pertsonaiak bizi diren alegiazko mundo antropologikoa batzeko duen maisutasunak era guztietako irakurleak harrapatzen ditu.


Hernaniko lokal huts batean jarduera ekonomiko berri bat abian jarri nahi duten ekintzaileentzat diru-laguntzak - Berriak - Hernani\nHernaniko Udalak diru-laguntzak emango dizkie jarduera ekonomiko berri baten sustatzaileei, herriko lokal huts baten alokairuaren edo erosketaren kostuaren zati bat estaltzeko. Programa honen aurrekontua 50.000€koa da\nDiru-laguntza jasoko dute\n1.- Jarduera ekonomiko berri bat abian jartzeko Hernaniko lokal hutsak alokatzeko edo erosteko kontratuak, industrialdeetan daudenak izan ezik, 2021eko urtarrilaren 1etik 2021eko abuztuaren 31ra arte sinatuak.\n2.- GUZTION programan parte hartu duten Hernaniko lokal hutsak alokatzeko edo erosteko kontratuak, jarduera ekonomiko berri bat abian jartzeko, 2021eko urtarrilaren 1etik 2021eko urriaren 29ra arte sinatuak.\nDiru-laguntzen zenbatekoak hauek izango dira\n1.- Alokairurako diru-laguntza\nDiru-laguntza kalkulatzeko kontuan hartzen den prezioa alokairu garbiaren kostua da, zergak kenduta. Sustatzaile eta lokal berarentzako diru-laguntzek gehienez bi urteko iraupena izango dute.\nLehenengo urtean, kostuaren % 50eko diru-laguntza emango da, eta hilean 500 euro gehienez.\nBigarren urtean, kostuaren % 40ko diru-laguntza emango da, eta hilean gehienez ere 400 €.\n2.- Lokala erosteko diru-laguntza\nLokala erosteko diru-laguntza prezioaren % 5ekoa izango da, zergak kenduta, gehienez ere 10.800 eurokoa.\n3.- Jarduera ekonomiko berria sortzeko diru-laguntza\nJarduera ekonomiko berria sortzeko laguntzei dagokienez, justifikatutako kostuen % 50 izango da, eta jarduera bakoitzeko gehieneko muga honako hau izango da:\n- 2.000 euro, eraikin babestuetako lokaletarako.\n- 1.000 €gainerako kasu guztietarako\nHutsik dauden lokaletan honako jarduera hauek egin beharko dira:\n-Txikizkako herri merkataritzako jarduerak, azken bezeroarekin edo herritarrekin harreman zuzena dutenak\n- Kale eta eremu jakin batean biziberritze ekonomiko eta sozialerako lagungarria izango dela jotzen den bestelako edozein jarduera komertzial.\n-Pertsonei zuzendutako zerbitzuak, ausazko jokoen eta apustuen jarduerak izan ezik\nEskaera orria eta oinarriak www.hernani.eus webgunean daude eskuragai eta diru-laguntza eskatzeko epeak, abuztuaren 31a jarduera berri guztientzako eta urriaren 29a GUZTION programako lokalen bat erosi edo alokatzeko.


Bizkaia Zubia itxita egongo da, gaur, 'Ola de crímenes' filmaren grabaketa hartzeko | El Correo\nZurekinBizkaia Zubia itxita egongo da, gaur, 'Ola de crímenes' filmaren grabaketa hartzeko\nBizkaia Zubia itxita egongo da, gaur, 'Ola de crímenes' filmaren grabaketa hartzeko\nGracia Querejeta zuzendaria.\nGracia Querejeta zuzendariaren filmaren eszena batzuk grabatuko direla eta, itxiko dute zubia\nELCORREO.COM Domingo, 8 octubre 2017, 22:49\nGracia Querejeta zuzendariaren 'Ola de crímenes' filmaren eszena batzuk grabatuko direla eta, Bizkaiko Zubia ibilgailu eta bidaiarientzat itxita egongo da gaur, goizeko 07:00etatik arratsaldeko 20:00ak arte eta txalupa zerbitzua indartuko da. Eguraldi txarra eginez gero, aurreragoko datetan itxiko da, eta horren berri era egokian emango da.\nEra berean, Bizkaiko Zubiaren inguruko kaleetan, itsasadarraren bi aldeetan, trafikoa aldizka moztuko da. Areetan, 06:30etik aurrera, mozketa horiek Udaltzaingoak erregulatuko ditu. Tomás Olabarri eta Churruca nasetan ere mozketak egongo dira, gutxi gorabehera 15:00etatik 19:30era arte, eta Eduardo Coste kalean, Gobelatik kale Nagusira arte, 15:00etatik 19:30era arte. Aipatutako mozketa horiek ez dute kalterik eragingo eremuko etxebizitzen garajeen sarrera eta irteeretan.\n'Ola de crímenes' Gracia Querejetak zuzendutako komedia bat da, bertan aktore hauek hartzen dute parte: Maribel Verdú, Raúl Arévalo, Antonio Resines, Paula Echevarría, Juana Acosta eta Raúl Peña, besteak beste.\nIstorioa Bilbo Handiko eskualdean garatzen da, negozioen eta egoitzen inguruan, bertan bizi baita protagonista, baina baita 'Guggenheim efektuaren' ondorioz sortutako toki turistiko eta kosmopolitenetik ere. Olabarri Jauregia, Botika Zaharreko pasealekua, Getxoko eta Portugaleteko kaleak eta Bilboko itsasadarra bera ere izango dira filmaren kanpoko eszenetako batzuk, baina Bizkaia Zubian, itsasadarraren alde biak lotzen dituen zubian, grabatuko da pasarte garrantzitsuena.\nEuskal hiriburu honek eskaintzen dituen eremu naturaletatik egindako ibilbide hau Bilbao Bizkaia Film Commission-i esker egingo da eta zenbait tokiko erakundek ere emandako laguntzari esker: Bizkaiko Aldundia eta Bilbo, Getxo eta Portugaleteko Udalak, Bizkaia Zubiaren eta Portuko Agintaritza, besteak beste.\nFilma Universal Picturesen eskutik 2018an estreinatuko da, eta Gracia Querejetak Telecinco Cinema-rekin egindako lehenengo kolaborazioa da; filma Bowfinger International Pictures-ek ekoiztu du, Historias del Tío Luis eta Crimen Zinema AIErekin batera, baita Mediaset eta Movistar +-en parte-hartzearekin ere.\nA-625 errepidea Amurrio eta Urduña artean berrituz, bermatu egingo da Nerbioiko parke linealaren jarraipena Getxo Kirolakek lehiaketa berria deituko du Fadurako kirol-parkea diseinatzeko


ikasbil.eus: irakurgai-mailakatuak-fitxa: Samina\nBigarren Mundu Gerra. Alemaniako kontzentrazio-esparruetatik Parisa itzultzen ari dira tantaka frantziar deportatuak. Eta Robert itzuliko ote da? Zain dauka Marguerite emaztea, egonezinik. Egonezin horrek barruak jaten dizkio Margueriteri, izugarrizko samina sortzen, ez baitaki senarra bueltatuko zaion ala ez, edo fusilatu ote duten: ez daki ezer.\nHor dago andrea bere bakardadean. Bakardade hori idazleak berak ere pairatu zuen, neurri batean autobiografikoa baita eleberri (eguneroko) hau. Horren adierazle da, adibidez, liburuaren hondarrean benetan existitu ziren hainbat pertsonaia, erakunde, aldizkari, leku-izen eta abarri buruzko aurkibidea. Hitzaurrea irakurtzeak ere liburua hobeto ulertzen laguntzen du: hor esaten da idazlea bera ere nazien aurkako Erresistentzian aritu zela.\nEgilea: Marguerite Duras\nItzulpena: Xabier Artola Zubillaga\nArgitaletxea: Erein & Igela\nHona pasarte bat.\nEz dut gogoan zer egun zen, artean apirileko egun bat izango zen; ez, maiatzeko egun bat zen, telefonoak jo zuen goiz batean, hamaiketan. Alemaniatik deitzen zuten, François Morland zen. Ez du egunonik ematen, basatia da ia, argia beti bezala: “Entzun ondo, Robert bizirik dago. Lasai egon. Bai. Dachau-n dago. Entzun zeure indar guztiez. Robert oso ahul dago, ezin duzu pentsatu ere egin nola. Esan beharra dizut: ordu kontua da. Hiru egun iraun dezake oraindik, gehiago ez”.\n• Pasarte honetan berri gazi-gozoa jasotzen du norbaitek telefonoz: Robert bizirik dago, baina hilzorian. Zuk inoiz jaso edo eman duzu berri gazi-gozorik? Zer esan zenuen edo zizuten? Noiz? Idazterik bai bospasei lerro hori kontatuz?


Indarrak neurtzen, festen azken txanpan - Bidania-goiatz - Tolosaldeko ataria\nBidaniko jaiak 2019\nIndarrak neurtzen, festen azken txanpan\nIrati Saizar Artola 2019-08-25 20:55\nBidaniko festen azken egunean, albizturtarren eta bidaniarren arteko desafioa jokatu dute, eta bertakoek irabazi dute; ondoren, herriko gazteek herri kirol saioa eskaini dute.\nSan Bartolome osteko eguna, festen azkena dute Bidanian. Hala ere, azken unera arte indarrak gordeta izan dituzte, kirolez betetako arratsaldea eskaini baitute.\nLehenik, Albiztur eta Bidaniaren arteko desafioa jokatu dute. Hiru ziren egin beharreko lanak: ergometroa kilometro bat, gurpila arrastan eramatea bi plaza, eta korrika frontoi inguruan bi buelta. Kirol bakoitza behin egin ondoren, bigarren buelta egin dute kirol berberekin, baina lanak aldatu dituzte: ergometroan 800 metro egin dituzte, gurpilarekin plaza bat, eta korrika hiru buelta. Albizturtik Iñaki Orbegozo, Xabier Urkizu eta Unai Dorronsoro aritu dira, eta Bidanitik Oinatz Aburuza, Gaizka Artola eta Josu Urdanpilleta. Lehia estua izan den arren, Bidaniako gazteek lortu dute garaipena.\nHorren ostean, herriko gazteek herri kirol saioa eskaini dute, eta tartean, Irazu eta Arria V.a aizkolariek eta Goenatxo III.a eta Galarraga harri-jasotzaileek hartu dute parte. Azken hauek erakustaldia egin dute lehenik, eta Bidaniko gazteekin batera erreleboka aritu dira ondoren. Erreleboen aurretik, Aimar Galarragaren alaba Goiatzek ere erakustaldia eskaini du harria jasotzen.\nArratsaldea borobila izan dute, kirolez betea. Afalostean, Izer eta Alabier izango dituzte trikiti doinuak jotzen, eta datorren urtera arte agurtu beharko dituzte festak.


Katxonderstan: Zaldi Eroa bisitan izan dugu.. eta erokeria nagusitu da #OEK\nZaldi Eroa bisitan izan dugu.. eta erokeria nagusitu da #OEK\nOngi etorri Katxonderstanera!\nIzen hori jarri diogu Oiartzun Irratiko irratsaio berriari, eta gu baino eroago dagoen bat ekarri dugu gurera: Patxi Huarte, Zaldi Eroa. Ordu beteko bisita egin digu (entzun elkarrizketa osoa mp3an).\nIzenak eta izanak makina bat buruhauste sortzen dio, antza denez. Entzun, entzun zer esan digun Mirari Martiarena eta bioi:\nPatxik gauza asko kontatu dizkigu berari buruz eta bere lanari buruz. Eta barre pixka bat ere egin dugu; batez ere, galdetu diogunean zer egiten duen inor begira ez dagoenean.\nBai, gaiztoak gara.\nOrdu bete inguruko bisitak askorako eman du, eta Patxi hobeto ezagutzeko parada izan dugu. Begira, besteak beste, zer esan digun:\n- "Ni Patxi Huarte naiz, eta kriptonitaren etsaia Zaldi Eroa da".\n- "Ni slow mugimenduko kidea naiz, hauzak geldo egitearen eta baratzeko produktuaren jatearen aldekoa".\n- "Kazetaritza ikasteko gogoa nuen, baina opusfobiak jota erabaki nuen kazetaritza Opusen ez ikastea".\nEuskal Talibana, Patxiren komikietako izar distiratsuenetakoa.\n- "Euskara erabiltzen hastea ez zen izan Euskal Talibanaren agerkunde bat izan nuelako, baizik eta soziolinguistikak zer pentsatua eman zidalako: edo nik euskaraz egiten nuen, edo inork ez zuen nire postua ordezkatuko".\nGainera, berak hainbeste miretsi duen emakumearekin jarri dugu harremanetan...\nPatxi kezkatuta, ilegorria sarean ezin aurkiturik. Baina...\nArraindegiko neska ilegorria topatu dugu!\nBestalde, Patxik ez digu gezurtatu El Paísera joango denik. Egia ote dira El Paísera joango dela dioten zurrumurruak? "El señor sabio" edota "El Talibán Vasco" El Paísen ikusiko ditugu? Patxiren erantzunak iradoki digu joateko prest dagoela:\nPolitika ere izan dugu hizpide: Napoleon Lopez, EAJren mitxeliñak, Kataluniako kontsulta, zentsura politikoa, Eskoziako gonak, urkullukeriak...\nThe Organization-eko kideak barne eztabaidan.\nKontu zerutiarrez ere aritu gara. Galdetu diogu infernua egon badagoen eta egia ote den han euskañolez hitz egiten dela. Erantzunak harrituta utzi gaitu.\nEta, jakina, lurraldetasunaz ere hitz egin dugu. Eta kostata hasi da, berak egindako marrazkian islatu digunez, baina gauza mamitsuak esan ditu.\nAgur eta umore, Patxi! Izan ahuntza!\n"Ongi etorri Katxonderstanera!" bi ostegunetik behin emango dugu Oiartzun Irratian.\nHurrengo datak: urriak 9, urriak 23 eta horrela ostegun batean bai eta hurrengoan ez.\nOrdutegia: 13:13an lehenengo emanaldia eta 20:30etan errepikapena.\nOHARRA: Argazkia Zuzeukoei "lapurtu" diegu. Izan ere, Patxi izerdi patsetan iritsi zitzaigun Oiartzun Irratira, eta ezin izan genion ganorazko argazkirik atera.\nEgilea: martinkitto3@gmail.com ordua: 10:42\nEtiketak: #OEK, Atutxa, Azken antxoa, Berria, De Rerum Natura, Euskal Talibana, Gizon jakintsua, lurraldetasuna, Martin Kitto, Mirari Martiarena, Ongi etorri Katxonderstanera, Patxi Huarte, The Organization, Zaldi Eroa


Pulpitu - Wikipedia, entziklopedia askea.\nPulpitua edo Sermoitegia sermoia egiteko eta predikatzeko erabiltzen den plataforma antzekoa da, leku garaian kokatua eliza osoan entzun ahal izateko. Irakurgaiak aldarrikatzeko erabiltzen direnean, anboi ere deitzen zaie. Gehienetan, karel bat dute aurrean eta ahots-itzulkina gainaldean.\nPulpitu barrokoa Weingartenen. Alemania\nPulpitu gotikoa Pisako katedralean. Italia\nPulpituak, eliza edo basilika primitiboetan erabili ziren. Koroaren sarreran jartzen ziren, laukizuzen erako tribuna eran, garaiera txikira zegoen plataforma baten gainean, nora alboetako harmailetatik igotzen zen, eta han kantatzen ziren epistola eta Ebanjelioa meza nagusietan. Anboiek, zabalera eta garaiera gehiago edo gutxiagoz, XIV. mendea arte jarraitu zuten, egungo pulpitu sistema hartu zenean, garai ogibalean eta platereskoan, hexagono forma hartzeko joera dutenak, garai guztietan, garai horretako estilo nagusiaren elementuekin apainduz.\nGotiko eta Pizkundetik aurrera, pulpituen erabilera ugaritu zen, garaiko elementu bereizgarriekin apainduz.\nAzken aldaketa 27 azaroa 2019(e)an, 22:14(e)tan\nOrriaren azken aldaketa: 27 azaroa 2019, 22:14.


Dokumentazio zentrua - historia. Gernikako bakearen museoa fundazioa\nHistoria / Misioa / Helburuak\nZerbitzuak / Ordutegia\nLoturak eta Sareak\nHasiera >> Dokumentazio Zentrua >> Historia / Misioa / Helburuak\nGernikako Bonbardeaketari buruzko Dokumentazio Zentrua, Gernikako Bakearen Museoa Fundazioarena, Gernika-Lumoko Udalaren ekimenez sortu zen (1997an). Bere asmoa zen Gernikako bonbardeaketari buruz (1937/04/26, Espainiar Gerra Zibila) mundu osoan (liburutegietan, artxibategietan, filmoteketan eta abar.) aurki litekeen materiala -idatzizkoa, grafikoa eta ikus-entzunezkoa-udalerri honetan biltzea.\nHainbat urtez ikerketak gauzatu eta material interesgarriak bildu ondoren, Zentruak bere ateak zabaldu zizkien 2003.urtean ikertzaileei eta Gernikako bonbardeaketaren egunean, Gerra Zibilean eta erbestean gertatutakoa modu sakonagoan ezagutu nahi duen publikoari.\nDokumentazio Zentroa zerbitzu publiko bat da eta interesaturiko pertsona orori zabaldutako ondarea dauka. Liburu, dokumentu, aldizkari eta material audiobisualez osaturiko ondare dokumentala biltzeaz gain, Southworth fondoa azpimarratu beharrekoa da, Gernikako bonbardekaeta, espainiako Gerra Zibila eta frankismoa ikertzeko duen balio historioagatik.\nDokumentazio zentruak honako arlo hauek hartzen diru barne:\nGerra Zibil espainiarra.\nCDBG-ren erabilera arauak.\nDokumentazio Zentruaren (CDBG) zeregina, Gernikako bonbardaketari buruz dagoen dokumentazio guztia bildu, gorde, ikertu eta zabaltzea da. Bai eta Gernika-Lumoren historia, Espainiako Gerra Zibilaren testuinguru barnean, gai horietako ikerketan erreferentzia izan nahian.\nDokumentazio Zentruaren helburu nagusia interesa duen pertsona orori ahalik eta informazio gehien ematea da Gernikaren bonbardaketaz (1937/04/26), Gernika-Lumoren historiaz, Espainiako Gerra Zibilaz eta erbesteaz. Zentruaren fondoak begiratuz bai programak, ikerlanak eta ekintzak (symposiumak, biltzarrak...) bultzatuz hain garrantzitsuak diren eta inoiz ahaztu ez errepikatu behar ez diren jazoera batzuen benetako historiografia eskaintzea da lortu nahi den helburua.


Gazteluak izango dira Nabarralderekin antolatutako saioen ardatz - Oñati - Goiena.eus\nGazteluak izango dira Nabarralderekin antolatutako saioen ardatz\nOihana Elortza 2022-01-14 15:34\nIndusketa lanak egiten Eskoriatzako Atxorrotz gazteluan, 2015ean.\nHitzaldiez gain, erakusketa bat ere egongo da, Nafarroako Erresumaren historia nolakoa izan den kontatzen duena, mapek lagunduta, eta bisita gidatu bereziak lotu dituzte herriko DBH-4ko ikasleendako. Herritarrendako ere egingo dituzte.\nAurreko bi urteetan, Nafarroako Erresumaren konkisten mugarriei buruzko hitzaldiak egin zituen Nabarraldeko Oñatiko taldeak, eta erresuma horren gazteluak izango dira aurtengo jardunaldien ardatz. "258 zenbatu dituzte. Euskal Herritik kanpo ikusten dira gazteluak, baina hemengoak gutxi daude zutik; Olitekoa, bat aipatzearren. Oñatitik gertu zegoenetako bat, esaterako, Atxorrotxekoa, Eskoriatzan, suntsituta dago erabat. Iñaki Sagredok, adibidez, 20 urtetik gora daramatza hemengo gazteluei buruzko informazioa topatzen artxiboetan. Droneak erabilita airetik ere irudi asko hartu ditu. Bera izango da aurtengo jardunaldietako hizlarietako bat", aurreratu du saioak antolatzen ibili den Iñaki Idigoras oñatiarrak.\nDatozen bi asteetan egongo den bigarren hitzaldia Angel Rekaldek eta Luis Maria Martinez Garatek eskainiko dute. "Errealitate bat dago eta hori interpretatzeko mapak dira paradigmak, modu batera esateko. Forala, bizkaitarra eta nafarra egon dira, eta azken horrek puzzlea osatzeko zuloak bete ditu. Hori izango da bi hizlari hauen gaia".\nAurtengo jardunaldietan, baina, ikasleendako propio izango diren bisita gidatuak antolatu dituzte. Izan ere, datorren astelehenetik hileko azken egunera arte, erakusketa bat egongo da zabalik kultura etxean, eta aurten, herritarrendako bisita irekiak ez ezik, DBH-4ko ikasleendako ere egingo dituzte. Herriko hiru ikastetxeekin harremanetan jarri dira antolatzaileak, eta dagoeneko lotuta dituzte bisita horiek. "Lur eremu batean sortzen diren herria, kultura, erakundeak... jasotzen ditu erakusketak. Horren eboluzioa nolakoa izan den urteetan. Mendez mende historia nolakoa izan den azalduko du Nabarraldeko Beñi Agirrek, mapez lagunduta".\nNabarralde proiektua sostengatzen duten hainbat oñatiar elkartu eta sostengu ekonomiko horren truke etxean jasotzen duten historia lanketa eta astintze hori herritarrei ere zabaltzea pentsatu zuten. Horrela, antzerako jardunaldiak antolatzen hasi ziren. Hirugarrena da aurtengoa.\nAntolatu dituzten hitzaldiak noiz diren eta erakusketaren ordutegia eta bisita gidatuen egunak, agendan datoz.


Nahiko esateko unea da, inposatu baino egiten ez duen Osakidetzaren harropuzkeriaren aurrean - OSAKIDETZA | sindicato ESK sindikatua\nPandemia gorabehera, Osakidetzak negoziazioari bizkarra ematen jarraitzen du. Urteak daramatza negoziazioaren erritmoa eta bere irizpideak mahai sektorialean inposatzen. Osakidetza eroso dago. Osakidetzak egintza burutuen politika baliatzen du COVID-19aren edo deseskaladarako neurrien inguruko garrantzizko alderdiei buruz langileak eta sindikatuak informatzeko. Gehiegitan jakin izan ditugu gauzak prentsaren bidez.\nBaldintza horietan, mahai sektorialak ez du balio izan langileen kezkak bideratzeko:\nIndarrean dagoen Europako araudia eta homologazioa errespetatzen duten babesteko ekipamendurik eta bitartekorik ez izatea; langile guztientzako test fidagarriak egitea (PCRak eta serologikoak); kategorien artean diskriminatzaileak ez diren protokoloak; gaixotasunaren ezagutzaren aurrerapenean oinarritzen ez diren protokolo aldakorrak, eta horren ordez babes-materialak edo testak dauden ala ez kontuan hartzen dutenak…\nLehen mailako arretan giza baliabideak eta baliabide teknikoak falta dira. LMak hainbat greba egun arrakastatsu egin zituen iaz, egunerokoan pairatzen zuten agonia nabarmenduz, eta langile zein baliabide kopurua handitzeko beharra azpimarratuz. Eta behar hori, deseskalada garai hauetan, pandemiari eusteko funtsezkoa izango da, herritarrei testak egiteko eta haien kontaktuak arakatzeko zereginaren bidez. (Herrialde batzuetan milaka langile daude arakatze zeregin horietan).\nZerbitzu askok langile gehiago behar dituzte langile zein pazienteentzako segurtasun-baldintzekin lan egin ahal izateko, COVID-19aren ondorioz ezarritako baldintza berrien aurrean. Premia horiek handitu egingo dira laster, koronabirusari erantzuteko eten ziren itxarote-zerrendak eta prozesuak areagotu direlako.\nHalaber, mahai sektorialak ez du balio izan etendako lan-eskubideak berreskuratzeko ere, hala nola oporrak, baldintza hauetan familia eta lana uztartzeko lizentziak, lan-kartelerak, etab.\nEta ez du balio izan ere Osakidetzako lan-baldintzen akordio berria negoziatzen hasteko, zaharkitua baitago urte gehiegi negoziaziorik gabe egon ondoren.\nMahai sektorialak ez ditu langileen arazoak konpontzen, baina alarma-egoerak ez du negoziazio kolektiborako eskubidea eteten. Osakidetzak, krisiaren aurrean, ezin du bere eredua inposatzen jarraitu. Osakidetzaren kudeaketa-ereduak ahaztuta eduki gaitu, eta erabat babesgabe lan egin behar izan dugu, positibo kopuru handiarekin, eta arlo kritiko eta kolektibo askotan langile kopuru txikia izanda.\nDeseskalada garai hauetan, ESKren ustez nahiko dela esateko unea da, inposatu baino egiten ez duen Osakidetzaren harropuzkeriaren aurrean. Sindikatuen batasunetik, hainbeste txalo jasotzeaz eta errespetatuak ez izateaz nekatuta dauden langileen parte-hartzea eta inplikazioa bilatu behar ditugu.\nPandemia-egoerak luze joko du, eta langileen beharrak premiazkoak dira; osasun publikoa, unibertsala, doakoa eta giza baliabide zein baliabide tekniko nahikoak dituena defendatzeak ezin du gehiago itxaron. Batasun sindikaleko prozesua abiatu behar da, langileen aldarrikapenak zehaztu ahal izateko. Gure ustez, honakoak izan beharko lirateke aldarrikapenak:\nBabeserako baliabide nahikoak, homologatuak eta kalitatezkoak, langile guztientzako, bazterketarik gabe. Protokolo bateratuak ESI guztietan.\nLangile guztientzako testak, kalitate eta fidagarritasun handikoak. Nola liteke futbolariei IGG eta IGM identifikatzen dituzten testak egitea, eta Osakidetzako langileei ez egitea?\nLehen mailako arreta indartzea, Osakidetzaren aurrekontuaren %25eko partaidetzarekin, bere gain har ditzan prebentzioan, sustapenean eta osasun-hezkuntzan oinarritutako osasun-politikak.\nUnitateetan eta kolektiboetan langile nahikoa jartzea, kalitatezko arreta emateko.\nKontratazio nahikoak eta kalitatezkoak gauzatzea, prekarietarearen %40ko tasa %8ra jaisteko.\nSistema publikoa indartzea eta Eusko Jaurlaritzatik sektore pribatua elikatzeari uztea. Zerbitzuak pribatizatzeari uztea eta pribatizatu direnak berreskuratzea.\nGoizeko eta arratsaldeko txandak sortzea, itxarote-zerrendak areagotzearen ondorioz sortuko den lana berehala egiteko formula gisa, peonadak saihesteko.\nESK-k bere energia eskainiko dio zeregin horri. Halaber, laneko segurtasun faltaren erantzule izan diren eta Osakidetzako langileen artean biktimak eragin dituzten guztiek erantzun dezatela eta dimisioa eman dezatela eskatu nahi dugu.


LG G6 benetan kolpeak eta erorketak jasaten dituen telefonoa da Androidea\nLG G6, telefono oso erresistentea\nLG G5-en porrota, oso sentsazio onak utzi zizkigun terminalak probatzeko aukera izan genueneanbaina horrek ez zuen merkatuan harrapatu, fabrikatzaileak atzera egitera eta telefono modularrak alde batera uztera behartu zuen LG G6.\nBere aurrekoaren esentziaren zati bat mantentzen duen telefonoa angelu bikoitzeko kamera benetan harrigarri batekin eta LG G6 telefono erakargarria eta oso erresistentea bihurtzen duen diseinua.\n1 LG G6ren diseinuak gailuari erresistentzia handia ematen dio inpaktu eta erorketen aurrean\n2 Sektorearen goialdean goraipatzen duten zenbait ezaugarri tekniko\nLG G6ren diseinuak gailuari erresistentzia handia ematen dio inpaktu eta erorketen aurrean\nEta LG G6 ez da telefono batekin nahiko polita aluminiozko xasisak oso itxura bikaina ematen dio. Artikulua gidatzen duen bideoan ikusiko zenuten bezala, LGren diseinu taldeak dena pentsatu du bere enblematiko berria gama altuko benetako pisu astun bihurtzeko.\nDiseinu modularra uztea baimendu daLG G6 beste modelo batzuk baino askoz ere erresistenteagoa da. Ez naiz erresistentziaz ari IP 68 gailua hautsaren eta uraren aurka babesten duena. Baina telefonoaren beraren erresistentzia.\nAurrealdearen% 80 pantailak hartzen du, telefonoak dituen marko minimo horiei esker. Baina zer gertatzen da lurrera erortzen bada? Beno, bideoan ikusi dugunaren arabera nahiko lasai egon zaitezkeela dirudi.\nTerminalak inguratzen duen aluminiozko markoak telefonoaren gorputz bakarreko gorputza inguratzen duten beirazko bi plakak konpontzen ditu. Telefonoaren atzealdean, Corning Gorilla Glass 5 geruza bat aurkitzen dugu, Bitartean aurreko bertsioa Gorilla Glass 3 da. Zergatik erabili bertsio txikiagoa pantailari erresistentzia txikiagoa emanez?\nOhartzen bazara, LG G6 pantailak ertzak zertxobait biribilduak ditu. Sistema honek, alde batetik, pantailako edozein puntutara esku bakarrarekin iristea errazten du, nahiko lorpen bat bere panelaren 5.7 hazbetekoak kontuan hartzen baditugu. Eta, bestalde, ertz kurbatu horiek babes gehiago ematen dute inpaktua hobeto xurgatuz.\nMWC 2017-ko LG stand berean telefonoa metro eta erdi inguruko altueratik erori da gailuan kaltetu gabeBeraz, argi dago LG G6 nahiko erresistentea dela inpaktu eta erorketen aurrean.\nSektorearen goialdean goraipatzen duten zenbait ezaugarri tekniko\nmarka LG Electronics\neredua LG G6\nSistema eragilea Android 7.0 Nougat LG UX6 pertsonalizazio geruzarekin\nScreen 2880 "Quad HD + 1440 × 5.7 px pantaila Dolby Vision HDR10 teknologiarekin\nProcessor Qualcomm Snapdragon 821 Quad Core 2.35 Ghz-ra\nGPU Adreno 530 eta 650 Mhz\nBarne biltegiratzea 32 / 64Gb-ko modeloak 2 TB arteko MicroSd-rako euskarriarekin\nAtzeko kamera 13 Mpx kamera bikoitza 125º angelu zabalarekin\nAurreko kamera 5 Mpx 100º angelu zabalarekin\nBeste ezaugarri batzuk Urarekiko erresistentea - atzealdeko hatz marka irakurgailua eta Googe Assistant instalatuta dagoen moduan - Kolore erabilgarriak Platinum Mystic White eta Astral Black\ndimentsiotan 148.9 × 71.9 × 7.9 mm\nEz da harritzekoa, LG G6 ez da telefono eder eta sendoa soilik, gama altuko hardwarea ere badu. Bitxia Qualcomm-en koroan muntatzen ez duen arren, bere prozesadorea Snapdragon 821 telefonoak dituen 4 GB RAM eta Adreno 530 GPUarekin batera edozein joko edo aplikazio mugitzea ahalbidetuko dute zenbat karga grafiko behar duten.\nZer esanik ez bere pantailan. Dagoeneko bat erakusten dizugu iPhone 7 Plus eta LG G6-ren arteko alderaketa non argi dago LG G6-ren pantaila lehiakidearena baino askoz hobea dela. Eta ez dezagun ahaztu bere kamera, merkatuko onenetarikoa, eta harrigarri egingo zaitu argazki ikusgarriak ateratzea ahalbidetuko duen lentilla bikoitzarekin.\nZalantzarik gabe, LG-k arrakasta izan du aldaketa honekin, orain ikusi beharko dugu jendeak LG G6-ri nola hartzen dion ongietorria, hori telefono bat merkaturatuko da laster Kontrako puntu bat badu ere: bere arerio handia, Huawei P10 salgai dago dagoeneko.\nArtikuluaren bide osoa: Androidea » Android gailuak » Telefono mugikorrak » LG » LG G6, telefono oso erresistentea\nAndroid 7.1.2-ren bigarren beta Nexus 6P eta Pixel C-ren berriekin batera iristen da\nSamsungek ofizialki iragarri du Sirirekin lehiatuko den Bixby laguntzaile birtuala


Albisteak - Hainbat giltzatako pertsonalizatuak\nFamilia edo lagunentzako opariak eskuratu nahi dituzu? Giltzatako pertsonalizatua modu ona da. Giltza-giltza edo giltzatakoa tresna txiki praktikoa da eta mende bat baino gehiago darama erabiltzen etxeetan, ibilgailuetan eta bulegoetan erabilitako gakoen jarraipena egiteko. Giltza-kate horiek altzairuzko kate motzari erantsitako giltzarako estandar bat izan ohi dute, eta gero xarma pertsonalizatu batera konektatzen da.\nPretty Shiny Gifts fabrikatzaile profesionala da 1984az geroztik pertsonalizatutako hainbat giltzatako fabrikazioan. Material desberdinetatik metalezko giltzatakoa, PVCzko giltzatako biguna, silikona, ABS, akrilikoa, brodatuak, ehundutakoak, lanyard giltzatakoa, paracord giltzatakoa, zura, larrua, poker chip giltza eta mosquetón giltza etab. . Gure produkzio eta garapen sailak sustapen elementu berriak aurkezten dizkizu geldialdirik gabe. Giltzatako diseinu berriak beste tresna erabilgarri asko ditu: kargatzeko kableak, linternak, diru zorroak, botila irekigailua, labana eta kortxoak ere eskuragarri daude. Giltza-sorta pertsonalizatua bilatzen ari zaren edozein dela ere, guk zuretzat dugu eta urteko esperientzia luzearekin aholku profesionalenak emango dizkizugu.\nPromoziozko giltza-sorta gure produktu espezializatuetako bat da. Forma, estilo, material, logotipo eta kolore betegarri desberdinak zure eskaeraren arabera. Giltzatako hauen prezioa ere asko alda daiteke materialaren kalitatearen, diseinuaren balio estetikoaren eta izan ditzaketen beste funtzio batzuen arabera. Nahasita zaude zer giltzatako materialarekin erabili? Zatoz gurera eta iradokizun profesionala emango da! Adibidez, PU larruzko giltzatakoa oso egokia da auto klubaren promozio / urteurrenean. Baduzu diseinurik? Mesedez, mesedez, bidal iezaguzu eta preziorik lehiakorrena aipatuko zaizu.\nMateriala: metalezko eta plastikozko hainbat material, egurra, larrua eta abar.\nDiseinua: zure aukerako diseinu irekiak, diseinu pertsonalizatuak ongi etorriak dira\nAkabera: hainbat estaldura eta kolore betegarri daude eskuragarri\nEranskina: hainbat giltzatako aukeretarako\nMOQ: normalean 100 pieza diseinu pertsonalizatuetarako eta 500-1000 pieza diseinu irekietarako


eajpnvgipuzkoa | Kalitatea, ez karitatea - eajpnvgipuzkoa\nGure autonomia erkidegoko heriotza-kausa nagusietakoa minbizia da. Gaixotasun horri aurre egiteko eta minbizia duten pertsonen osasuna eta bizi-kalitatea hobetzeko, ezinbestekoa da guztion konpromisoa eta elkarlana.\nJoan de apirilaren 24an, Eusko Jaurlaritzak eta Amancio Ortega Fundazioak lankidetza-hitzarmena sinatu zuten. Horri esker, Fundazioak 14.7 milioi euro dohaintzan eman dizkio Osakidetzari, gaixotasun onkologikoen diagnostiko eta tratamendurako azken belaunaldiko ekipo berriak erosteko.\nAzken asteotan, Amancio Ortega Fundazioak egindako dohaintzaren kontrako zenbait iritzi kritiko ezagutu ditugu. Horietako batzuen aburuz, enpresariaren izena zuritzeko marketing saiakera baino ez omen da izan, edo zerga gutxiago ordaintzeko operazio hutsa.\nPentsatzea, esatea bezala, libre da. Baina edozein kasutan, gure iritziz, eztabaida hori artifiziala da. Izan ere, benetan garrantzia duena horrek dakarren aukera da: minbizia duten pertsona guztiei zuzendutako baliabideak hobetzen jarraitzeko aukera. Hartara, diru kopuru horrez eskuratuko dira erradioterapiarako 5 azeleragailu lineal eta bularreko minbiziaren screening programarako mamografo bat.\nZergatik gastatuko da dohaintzan emandako dirua gailu horietan eta ez beste edozertan? Osakidetzak, bere onkologia arretarako plangintzan, aurreikusita zuelako datozen ekitaldietan inbertsio horiek egitea. Horrela dago jasota EAJren hauteskunde programan, eta baita XI. Legealdirako adostutako Gobernu Programan ere. Beraz, hitzarmen horri esker, aurreikusitako epea baino lehen berrituko dugu gaur egun Osakidetzan dugun azeleragailuen parke teknologikoaren erdia.\nOsakidetzak ez dio inori karitaterik eskatu, ezta jaso ere. Dohaintza hori Amancio Ortega Fundazioaren ekimenez izan da. Aukera agertu denean, zergatik ez aprobetxatu? Are gehiago: horri esker, datozen urteotarako aurreikusitako inbertsio horietarako baliabideak beste hainbat egitasmora bideratuko dira, EAEko herritarren Osasuna hobetzeko lanean jarraitzeko.\nIzan ere, Osakidetzak egindako plangintzaren oinarri diren printzipioak dira unibertsalitatea, ekitatea, elkartasuna, kalitatea eta efizientzia. Ez, ordea, inoren karitatea. Eusko Jaurlaritzak, azken urteotan baliabide ekonomiko urriak egonagatik, lehentasuna eman dio Euskal Osasun Sistema Publikoa finantzatzeari. Urtetik urtera, handitu egin da EAEko pertsona bakoitzaren osasun-arretarako gastua. 2017an 1.619 euro izango dira, alegia, 2016an baino 47 euro gehiago. Datua are esanguratsuagoa da, kontuan hartzen baldin badugu Estatu mailako gastua pertsonako 1.302 eurokoa dela.\nAlabaina, behin baino gehiagotan entzun dugu ez dela nahikoa Estatuko adierazleekin konparatzea; eta Espainiako osasun zerbitzuekin konparatu beharrean, Europako herri garatuenekin egin beharreko ariketa dela. Baina eskari hori gastu mailara mugatu izan da. Besteak beste, osasungintzara bideratutako BPGaren portzentajea handitzeko eskatuz, Europar Batasuneko beste herrialde batzuen mailara iristeko. Ordea, konparaketa hori egiteko orduan, ezinbestekoa da gastu maila bezain garrantzitsuak izan daitezkeen beste zenbait aldagai ere kontuan hartzea. Esate baterako, herrialde bakoitzean lortzen diren osasun emaitzak. Izan ere, nola neurtzen da osasun arretaren maila? Zenbat eta gastu handiagoa, orduan eta osasun emaitza hobeak? Osasun arretan gehien gastatzen duen herrialdea Ameriketako Estatu Batuak da, baina horrek ez du esan nahi emaitza onenak dituztenik. Era beran, Ekonomiako Lankidetza eta Garapenerako Erakundeak argitaratutako azterlanetan, Europar Batasuneko herrialdeetako osasun sistema publikoen gastu-maila eta emaitzak aztertu ondoren, ondorioztatzen da ezetz, ez dela beti horrela.\nAdibide bat jartzearren, EAEk EB-27ko herrialdeetako ratio handienetakoa dauka minbizia bahetzeko planei buruzko datuak kontuan hartuz gero; are gehiago, liderra da bular eta koloneko minbiziaren bahetze-programetan. EB-27an minbizien bahetzeen bataz bestekoak, hurrenez hurren, %57,4, %15,8 eta %39,5 dira bularreko, kolon eta cervix minbiziaren kasuan. Aldiz, EAEn, %80,5, %69,3 eta %57 dira. Halaber, horien eragina eta mortalitate tasak aztertuz gero, orokorrean, emaitzak EB-27ko media baino hobeak dira, batez ere, bularreko eta prostatako minbiziari dagokionean.\nBestalde, kolona bahetzeko prebentzioko populazio-programa onenetakoa dugu EAEn, bere estaldura eta partaidetza altuagatik, bideratutako inbertsio zein baliabide egokiengatik eta, ondorioz, lortutako emaitzaren kalitatearengatik. Berriki argitaratu eta Europa mailan aitzindaria izan den ikerketa lan batek programa horrek epe ertainera eta luzera izango duen eragina aztertu du. Horretarako oinarri hartu dituzte minbiziaren intzidentzia, heriotza-tasa, gonbidatutako pertsona kopurua, parte-hartze maila eta emaitzen inguruko egiazko datuak. Bada, azterlan horren ondorioen arabera, bahetze-programari esker, kolon eta ondesteko minbiziaren heriotza-tasek %28,1 eta %22,4 egingo dute behera, EAEko gizon eta emakumeenak, hurrenez hurren; eta bere intzidentziak %17,2 eta %14,7an egingo du behera, indarrean sartu eta 30 urtera.\nBeraz, emaitzetan oinarrituta Europar Batasuneko beste herrialdeetako egoerarekin konparatuz gero, Euskal Osasun Sistemaren kalitate maila altua da. Horrek ez du esan nahi etengabe hobetzeko ahaleginari utzi behar diogunik. Hala ere, hasieran adierazitako helburuari dagokionez, eta ahalik eta osasun emaitza onenak lortzeko -bai minbiziari dagokionez, bai, oro har, lehen mailako osasun zerbitzua izateko ahaleginean-, ezinbestekoa da guztion konpromisoa, elkarlana eta bide horretan aurrera egiteko lagungarri izango diren aukera guztiak ondo aprobetxatzea. Guk, behintzat, esker onez hartuko ditugu guztiak.\nEAJ-PNVko Legebiltzarkidea Gipuzkoatik


Android Oreo Android-en bigarren bertsiorik erabiliena da Androidea\nEder Ferreno | | Android Erroa, Berri, Android bertsioak\nGoogle-k dagoeneko partekatu ditu Android banaketa datu berriak. Android Oreo-k azken hilabeteetan mundu mailan izan duen aurrerapena egiaztatzen laguntzen diguten zenbait datu, azkenean indarra hartu eta erritmo bizian hazten hasi baita. Era berean, Android Pie-k datu hauetan agertzeko beharrezkoa den% 0,1eko merkatu kuota lortzen ez duela egiaztatzeko. Dagoeneko kezkagarria den zerbait.\nBaina Android Oreo gabe da protagonista bikaina. Ikusten dugunez, aurreko bertsioak, esaterako, Nougat bezalakoak, hilabeteetan zehar merkatu kuota galtzen hasten dira, sistema eragilearen 8. bertsioak aurrera egin dezan. Erabilitako bigarren bigarrena da dagoeneko.\nGoogle-k partekatu dituen datu berri hauetan, hori ikus dezakegu Android Oreo-k dagoeneko% 21,5eko merkatu kuota du, gaur egun eskuragarri dauden bi bertsioak gehituz. Modu honetan, azkenean, mundu osoko bigarren bertsio erabilienean kokatzea lortu du.\nAndroid Nougat lehen postuan jarraitzen du,% 28,2ko kuotarekin, Android Oreo nola irabazten ari den ikusten duena. Nougat erabiltzen zuten telefono asko eguneratzen ari diren edo eguneratu izanak eta dendetara iristen diren modelo berriak Oreo-rekin iristen direnak laguntzen du aldaketa horretan.\nBien bitartean Android Pie oraindik ez da datu hauetan agertzen, abian jarri zenetik gertatzen ari den zerbait. Irailaren amaierako datuetan ere bai Oraindik ez nuen agerraldirik egin. Beraz, itxaropena da azaroan zehar iristen diren datu berrietan behin betiko agertzea.\nBeste galdera da zenbat denbora beharko du Android Oreo bertsio erabiliena bihurtzeko merkatuan. Apurka-apurka Nougat-ekin distantziak murrizten ditu, beraz, litekeena da bi hilabete barru dagoeneko mundu osoko sistema eragilearen bertsio erabiliena izatea.\nArtikuluaren bide osoa: Androidea » Tutoretzak » Android Erroa » Android Oreo da jada Androiden banaketa datu berrietan gehien erabiltzen den bigarren bertsioa\nHau da Red Dead Redemption 2 maparako laguntza onena


Bertsolaritza | Katebegia\nHasiera » Bertsolaritza\nPosted in Antzerkia, Artea, Bertsolaritza\nIspilatzea PLAY Oso ispilu eder polit bat Eduki dut apaingarri Etxetik irten ta sartu orduko Komunera larri-larri Ezin begiradai uko egin Biratzen naiz maiz, sarri Zergatik ezarri zaizu nire Logelako sarrerari? Parean dudan neska gaztea Izan da nire euskarri Zatitu nintzen sasoi batean Osatu nindun goxo, adi Bera ordea ezta ohartu Nahi dutela zaurgarri Zenbatetan begiratu eta Zein gutxitan ikusgarri Ezin zurekin ezta zu gabe, Zergatik uko ta nagi? Bide luzea...\nBURUtaPENAK: Konfinamendua, Euskaraldia eta bertze (XVIII)\nPosted in Bertsolaritza, Musika\nEuskaraldia Olerki herrikoi edo bertsuen esaldia Sentipenen arabera beti dago aldia Leihotik so triste dago gaurko eguraldia Bainan alde baikorretik jartzeko etxealdia Gure hizkuntzak izan dezan behar duen loraldia Etxetik indartu zagun aurtengo euskaraldia. https://www.argia.eus/blogak/mikel-asurmendi/wp-content/uploads/2020/04/23-abr.-17.02Euskaraldia.mp3 Txe (Joaquin...\nBURUtaPENAK: Korona dirusa? (XVII)\nIñaki Murua bertsolariaren Korona dirusa? artikuluaren ondorioa da bertsoa: Korona dirusa? PLAY (Amaiurko Pellok abestua) Garai batean izan omen zen Tifusa aurrekoen ahazkarri Korona Birusa zaharren egoitzetan ja herio-busa guraso eta haurren egungo inklusa ihautez mozorrotu direnen dirusa! Iñaki Murua Neurria: hamarreko txikia. Doñua: Agur sagar beltzaran... Xabier Amurizarena, Anje Duhaldek abestua. * * * Artikulua jaso eta honela adierazi nion: Egun on Murua...\nBURUtaPENAK: Nortasunari (XIII)\nPosted in Bertsolaritza, Euskara\nNortasuna ez da aurkitzen inola ez beldurrean, ez da aurkitzen disimuluan, gutxiago gezurrean. Nortasuna zer den esan nahi nuke euskaraz, hitz xamurrean, bakoitza nor den azaldutzea mundu guzti(ar)en aurrean. Nortasun faltak galdu gintigun hainbat euskaldun bakandu, gure herriak falta horretan bere kaltea izan du. Etorkizuna gogoratuta ez da oraindik berandu, Euskal Herria salba liteke nortasun hori bagendu. M. A. A. Oharra: iragan astean, konfinamendu garaion, Katea izenburua...\nEgonarriz / Koldo Izagirrek\nPosted in (A)iruzkin literarioak, Bertsolaritza\nBertsoaren harria Koldo Izagirre Lanku, 2019 Bertsoaren harria landu behar nuela eta jarri nintzen abian, hogeitaka… nituen begiztatu, hala ere, txoriak libre izanagatik zaila zenbatzen habiak. Argazkigintzan trebatu nintzen adorez, harrien mintzoa jaso nuen adorez. Hainbat dira ibilitako bideak, gehienak Gipuzkoan, mendebaldean batzuk, bertze batzuk ekialdean: txorien narrazioak, bertsoak eta irudiak batu ditut baltzuan. Altzatik Altzora, Leitzan gaindi izan na(h)iz...\nUxue Alberdi: “Batzuetan, Txapelketako saioei buruz darabiltzagun hitzak irrealak iruditzen zaizkit”\nUxue Alberdi idazle elgoibartarra elkarrizketatu dugu, Jenisjoplin nobelaren karietara. Nobelak dakarren pasarte bati –bertsolaritzaren ingurukoa– heldu diogu solasean. Elkarrizketa aurki argitaratuko dugu ARGIAn. Horren aitzakian, Bertsolari Txapelketa Nagusian parte hartu ez izanaren arrazoiaz galdetu diogu idazle-bertsolariari. Edonola den ere, bertsolari bezala ez dago txapelketan, baina –Aitzol Barandiaranekin batera– esatari lanetan ari da ETBko zuzeneko...


Eneko Etxegarai | Berria.eus\nProfila Eneko Etxegarai\nHezitzaile bat espetxeratu dute, Miarritzen bi haur autistari eraso dielakoan\nHezitzailearen lankide batek salatu ditu erasoak, eta 50 urteko gizona kartzelan da epaiketa egin arte. Hemezortzi urte zeramatzan han lanean\nEuropako parekidetasun hitzarmenarekin bat egin du Euskal Elkargoak\nItunak 30 neurri aurreikusten ditu, tokian tokiko egoera aztertu ondoren genero desoreken aurkako ekintza plan bat indarrean sartzeko\nEuskal ordezkaritzak gaitzetsi egin du Frantziak azken bilkuratik urratsik ez egin izana\nFrantziako Gobernuak euskal presoei DPS estatus berezia kentzen jarraitu nahi duela jakinarazi du ordezkaritzak, eta epe laburrean lan esparruak emaitza "konkretuak" emanen dituela espero du.\nAbenduaren 9ko manifestaziorako antolatutako bi trenak bete dira\nMontparnasse geltokitik abiatuko da abenduaren 9ko manifestazioa, 12:30ean. Aurreikuspenak gainditu eta espresuki alokatuak izan diren bi trenak bete dituzte jada; 2.000 pertsonatik gora izango direla ziurtatu dute.\nAteak ireki ditu Etxeparek\nBaionako lizeo berria zabaldu zuten atzo. Hautetsien ordezkaritza zabalak ez ezik, hainbat ikasle ohik, irakaslek, ikaslek eta gurasok ere eraikina berenganatu zuten atzo, ekitaldi baten bidez.\nHiru emakumek salatu dituzte: ukitu bat eta bi bortxaketa izan dira.\nKonponbiderako “gazte esparrua saretu” dutela adierazi dute gose grebalariek\nBilan "ezin positboagoa" egin dute gaur Hiriburun (Lapurdi) hamabost egunez gose greban izan diren lau gazteek. Euskal presoen eskubideak errespetatuak izan daitezen aldarrikatzeko ekin zioten gose grebari, eta gazte eragileen "sostengu andana" lortu dute.\nPasioa txokolatez egina denekoa\nTxokolatearen egunak izango dituzte Baionan, ostiralean eta larunbatean. Karrikan pasatzen denarentzat, bost mahai dira txokolatearen kapitala irudikatzen dutenak. Bestelakorik ere bada.\nZuzeneko ikusgarria iragarri du EHZk, Alemaniako De Staat taldearekin\nEkainaren 30etik uztailaren 2ra iraganen da EHZ festibala, eta egitaraua osatzeko falta ziren zortzi talderen berri eman dute.


Mobilizatzen hasi dira, haurrek jolastokian maskararik eraman behar ez dezaten - Aiara - Aiaraldea.eus\nMobilizatzen hasi dira, haurrek jolastokian maskararik eraman behar ez dezaten\nTxabi Alvarado Bañares 2021-10-19 14:03\nEtxaurren Ikastolan eginiko elkarretaratzearen irudia. / Ikastolako gurasoak\nAstelehenero mobilizatzen jarraitzeko asmoa dute Etxaurren Ikastolan, arratsaldeko lauretan.\nElkarretaratzeak egin zituzten atzo arratsaldean Euskal Herriko hainbat hezkuntza zentroen sarreretan, “Haurrak SOS” lemapean. Eskoletako patioetan 6-12 urte bitarteko haurrek maskarak erabiltzen jarraitzearen derrigortasunaren aurka egin zituzten mobilizazioak.\nAiaraldean ere izan zuen oihartzuna protestak. Etxaurren Ikastolako zenbait gurasok bat egin zuten deialdiarekin. Ez ziren asko bildu, baina horrek ez ditu desanimatu. “Astelehenero elkartuko gara arratsaldeko lauretan ikastolaren atarian, gure seme-alabek merezi dutelako”, adierazi dute.\nAzken asteetan Euskal Herriko hainbat talde lerrokatu dira 6-12 urte bitarteko haurrei jolastokietan maskara izatera derrigortzearen aurka. Gurasoak eta Oinherri hezkuntza eragileek eta Ikastolen Elkarteak adierazpenak egin dituzte horren harira.


Von der Leyenek proposatu du Osasuna EBren eskumena izatea | Mundua | Berria\nVon der Leyenek proposatu du Osasuna EBren eskumena izatea\nEuropako Batasunaren egoerari buruzko hitzaldi bat egin du Europako Batzordeko presidenteak. Iragarri dituen asmoen artean daude gutxieneko errenta bermatzeko egitasmo bat eta Schengen eremua eraberritzea.\nUrsula Von der Leyen, Eropako Batzordeko presidentea parlamentuan. / Olivier Hoslet/EFE Tamaina handiagoan ikusi\nEuropako Batzordeko presidente Ursula Von der Leyenek pandemia betean egin du Europako Batasunaren egoerari buruzko bere lehen hitzaldia. COVID-19ak goitik behera aldatu du EBko egoera, eta agerian utzi ditu estatu kideen gabeziak. Horiek asebetetzeko hainbat egitasmo iragarri ditu Von der Leyenek, betiere nabarmenduz batasunak bere bideari jarraituko diola, eta «hondamendiek eta kanpoko presioek» ez dituztela haren erabakiak aldatuko. Hona hemen iragarritako hainbat neurri:\nEhunka mila kutsatu eta milaka hildako ditu EBk orain, eta osasuna da estatu kideen lehentasuna; zehazki pandemiaren aurre egiteko neurri eraginkorrak hartzea. Horri dagokionez, osasun arloko eskumenak Bruselaren esku uztearen alde egin du Von der Leyenek: «Osasunean indartsuagoa den Europako Batasun bat eraiki behar dugu, eta horretarako krisi honetatik ikasi behar dugu. Eskumenen inguruan hitz egiten hasi behar dugu, eta finantzaketa handitu», adierazi du batzordeko buruak. Alde horretatik, Gaitzak Aurreikusi eta Kontrolatzeko Zentroaren ardurak handitu eta atzerriarekiko menpekotasuna gutxitzeko beharra nabarmendu du Von der Leyenek. Hala, hainbat egitasmo ere iragarri ditu: besteak beste, ikerketa klinikorako agentzia baten sorrera eta datorren urtean egingo duten osasunari buruzko goi bilera.\nVon der Leyenek merkatu bakarraren abantailak ere goraipatu ditu, eta nabarmendu du hura «oinarrizkoa» izan dela krisia kudeatzeko eta «indarra berreskuratzeko». Hala, egun dituen oztopoak gainditzearen alde egin du, eta hura bultzatzera deitu ditu estatu kideak, baita askatasunak berreskuratzearen alde ere: zehazki, herritarren, kapitalen, ondasunen eta zerbitzuen zirkulazio askea. Hala, iragarri du Schengen eremua eraberritzeko proposamen bat jarriko dutela mahai gainean, baina xehetasun gehiago eman gabe.\nNazioarteari ere mintzatu zaio Europako Batzordeko burua, eta, besteak beste, Errusiaren eta Turkiaren jarrerak gaitzetsi ditu, eta babesa helarazi die Greziari eta Zipreri, Mediterraneo ekialdeko gatazkari erreferentzia eginez. Kritikak egin ditu AEBetako presidente Donald Trumpen aurka ere, baina aldi berean harekiko nazioarteko harremanak defendatuz. Poloniak LGTBI komunitatearekiko agerturako jarrera ere salatu du Von der Leyenek, eta ohartarazi «LGTBIrik gabeko eremuek» ez dutela tokirik batasunean: «Norbera izatea ez da ideologia bat, nortasun bat da. Inork ezin dizu hori kendu. Ez dut atsedenik hartuko berdintasunean oinarritutako batasun bat lortu arte». Hala iragarri du, gorroto delitutzat jo daitezkeenen zerrenda zabalduko duela arrazan, sexuan, generoan eta erlijioan oinarritutakoak ere hor sailka daitezen.\nHorrez gain, Von der Leyenek iragarri du Bruselak migrazio politika berri bat aurkeztuko duela datorren astean, nabarmenduz «bizitzak salbatzea obligazio bat» dela.\n«Gure inpaktu azterketek argi erakusten dute: gure ekonomiak eta industriak kudeatu dezakete hau». 2030. urterako EBk bere negutegi gasak 1990eko mailetatik %55 murrizteko helburua izatea defenditu du gaur Von der Leyenek, 2050. urtean klima neutraltasuna lortzeko gauzak «bizkorrago» egin behar direla esanez.\nUne honetan, %40koa da murrizketa helburua, eta, %55erainoko igoera handia bada ere, askok uste dute are gehiago lor daitekeela, eta batzordea motz gelditu dela. Europako Parlamentuak berak %60ko helburua hobetsi berri du bere ingurumen batzordean, eta emisioen gutxitzeak %65ekoa izan behar dutela diote, esaterako, Alemaniako berdeek. Beste aldetik, ordea, Von der Leyenek Europa ekialdeko herrialdeak ditu, nagusiki Polonia, Itun Berdearekin kritiko, eta trantsiziorako funts berezien eske.\nNeutraltasun klimatikorako aldaketa eta pandemiak eragindako krisitik suspertzeko bidea batera doazela uste du Bruselak. Horregatik, Europako Batzordeak Suspertzerako Next Generationeko diruaren herena baino gehiago bideratu nahi du trantsizio energetikora, Itun Berdearekin lotutako politika eta proiektuetara, 750.000 milioiko funtsaren %37.\nBonu berdeak edo bonu jasangarriak ugaritu egin dira azken urteetan zor merkatuetan. Alemaniak, Herbehereak, Frantziak, Suediak eta Poloniak halako bonuak jaulki dituzte, eskaera arrakasta handiarekin. Europako Batzordeak babestutako bonu berdeei eroslerik ez zaie faltako.\nVon der Leyenek karbono muga zergak defenditu ditu gaur berriz ere, trantsizio energetikoa bultzatzeko ezinbesteko tresna gisa. Hots, ekoizpenean emisioak eragin dituzten gaien inportazioei muga-zerga ezarri nahi die, beste herrialdeak garbiago izatera bultzatzeko, eta aldi berean garbiago jarduten duten Europako ekoizleak babesteko.\n«Karbonoak prezioa izan behar du, naturak ezin duelako gehiago pagatu prezio hau» esan du batzordeko presidenteak. «Karbono isurientzako mugako doikuntza mekanismoak atzerriko ekoizleak eta EBko inportatzaileak bultzatu behar ditu emisioak murriztera, eta bateragarriak izan behar dute Munduko Merkataritza Erakundeak ezarritako joko zelaiarekin».\nBeste zerga batzuei buruz ere aritu da Europako Batzordeko presidentea, erraldoi digitalei ezarri beharko zergei buruz. Von der Leyenen ustez, zerga digital mugatu bat maila globalean adostu beharko litzateke, baina negoziazioak eteten badira edo akordioarekin ados ez badago, esan duenez, Batzordeak ez du beldurrik izango bakarrik joateko. Era batera edo bestera, Batasunak gai horri konponbidea eman behar dio datorren urte hasieran, presidentearen arabera.\n«Gutxieneko soldatek funtzionatzen dute, eta lan egiteak merezi izateko garaia da». Von der Leyenek negoziazio kolektiboaren aldeko defentsa sutsua egin du gaurko hitzaldian, soldata jaitsieren kontra agertu da, eta Europan gutxieneko soldatadun erregimenak behar direla azpimarratu du.\nHorretarako plan bat prestatzen ari da Europako Batzordea, baina jada kontra agertu zaizkio Europako herrialde batzuk. Horregatik, ziurrenez, Von der Leyenek esan du EBren egitasmo orok herrialdeen eskumenak errespetatuko dituela.


Ziabogan trabatuta - Gipuzkoako Hitza\n2017, ekainak 16 Albisteak, gipuzkoa, Kirola 373\nItsasoa zakartuta dabil Donostia aldean. Bizpahiru metroko olatuak, ipar haizea… Ez da giro Gipuzkoako hiriburuko kai inguruan. Azken hiru urteotan eginahalak eta bi egin dituzte emakumezkoen proiektu sendo bat sortzeko, baina ziabogan trabatuta jarraitzen dute Donostiako arraun klubek. Elkarrekin ados jarri ezinik, bihartik aurrera hiriburuko bi ontzi izango dira uretan Gipuzkoako Ligan: Donostia Arraun Lagunak, hirugarren urtez jarraian, eta Kaiarriba Donostiarra, lehenengoz.\n2007an gizonezkoen traineru bateratua sortzeko pausoa eman zuten Donostia Arraun Lagunak-ek, Ur Kirolak-ek eta Donostiako Udalak —gerora bat egin zuten Fortunak eta Kirikok ere—. Kaiarriba Donostiarra elkartea sortu zuten, eta maila gorenetik koska bakarrera dago, egun, proiektu hori —joan den igandean, bigarren postua lortu zuen Lekeition, Kaikuren atzetik, TKE ligako ontzi gehienei aurrea hartuta—. Hurrengo urtean onenen artean aritzeko erronka dauka proiektuak.\nEmakumezkoen traineruarekin ere antzeko bidea egiteko beharra azaldu zuen udalak duela hiruzpalau urte. “Baina gorabeherak izan dira prozesu horretan, ustez adostuta zeuden gauza asko ez direlako bete”, azaldu du Patxi Olabe Donostia Arraun Lagunak taldeko entrenatzaileak —Ekain Iriarte eta biak ari dira jardun horretan emakumezkoen traineruan—. Horren erakusgarri da azken urteotako bilakaera: 2009an, Ur Kirolak-ek emakumezkoen trainerua uretaratu zuen; 2014an, bi aldeak ados jarri ezinik, Donostia Arraun Lagunak izan zen uretan; 2015ean, Donostiarra-Arraun Lagunak 50. urteurrena izena adostu zuten. “Nahiz eta ez zen traineru bateratua”, Olaberen hitzetan. “Gurea zen egitura osoa, baina proiektu bateratuaren alde geundela erakutsi nahi genuen”. Alberto Lopez Kaiarriba Donostiarra taldeko presidentearen hitzetan, Arraun Lagunak-ek “bere” egin nahi du emakumezkoen trainerua. “Euren izaerari eusteko tresna gisa ari dira erabiltzen gaia, eta pena da”. Bidegurutzean trabatuta, iaz Donostia Arraun Lagunak soilik uretaratu zen berriz ere; eta klub bakoitzak bere trainerua itsasoratuko du aurten.\nArraun Lagunak-en ustez, Kaiarriba eskaintzen ari dena ez da hitzartuta zeukatena. “Hamar urteotan diru publiko asko sartu da proiektuan, baina Donostian ez daude lehen baino arraunlari gehiago eta ezta hobeak ere”. Olabek kritikatu duenez, kirol maila hobetzeko beste taldeetatik fitxaketak egitea da egungo filosofia. “Eta guk ez dugu bat egiten horrekin. Donostiako arraunlari onenek traineru bakarra ateratzea zen hasierako asmoa. Jendeak emaitzak eskatzen ditu, eta ulertzen dugu presioak egotea. Baina hasierako asmoa ez zen hori. Beste modu batera lan egin daiteke, eta gu horrela ari gara emakumezkoekin”.\nUretan, alde handia\nKirol arloari dagokionez, “iaz baino hobeto” ibiltzeko itxaropena dauka Arraun Lagunak-ek. “Aldaketa txiki batzuk gorabehera, iazko taldea mantendu dugu, eta neguko estropadetan eta entrenamenduetan ikusi dugu iaz baino hobeto gabiltzala. Hori berretsi dute arraunlariei egindako proba fisikoek ere. Lehiaketak argituko du gainerakoek zenbat hobetu duten”. Klubak iaz lortu zuen lehen bandera emakumezkoetan, Orioko estropadan.\nKaiarriba Donostiarrarentzat “ibilbidearen hasiera” izango da aurtengoa —Borja Mena da entrenatzailea—. “Lehen urtea izango dugu uretan, eta, hasiera guztietan bezala, geure lekua zein den ikusi beharko dugu”, azaldu du Lopezek. Denboraldirako presio handiegirik ez du nahi presidenteak. “Goza dezatela arraunean. Portugalete, Lea-Artibai… Ea gai garen horien parean edo aurretik ibiltzeko”. Kaiarribako buruak onartu duenez, “ia ezinezkoa” izango da Euskotren ligarako sailkatzea —uztailaren 8an eta 9an egingo dute sailkatzeko estropada, eta lau onenak ariko dira liga horretan—. Arraun Lagunak-ek, berriz, “eskuragarri” ikusten du erronka. “Iaz gertu ibili ginelako, lehen jardunaldian oso estropada txarra egin arren”.\nKontxako Banderan, saltsa\nBi klubek argi daukate San Juan eta Hibaika gainerakoak baino “koska bat gorago” daudela. “Eta Orio ere sar daiteke borroka horretan”, zehaztu du Olabek. “Baina gu ere saiatuko gara hirugarren postu horretarako lehian sartzen; Oriorengandik gertu ibili nahi dugu”. Eurena “baliabide gutxiko kluba” dela argitu du Donostia Arraun Lagunak-eko entrenatzaileak. “Baina 53 urteko esperientzia daukagu, txapeldun asko atera dira klub honetatik, eta zer edo zer badakigu arraun munduari buruz. Urtero pausoak ematen jarraitu nahi dugu”. Lopez zerekin geldituko da gustura denboraldi amaieran? “Hurrengo urtean gehienek taldean jarraitu nahi dutela ikusita”. Olabek, berriz, “Euskotren liga eta Kontxako Banderako ohorezko txanda” dauzka begiz jota.\nHain zuzen ere, bakoitzak bere bidea hartuta, Kontxako Banderak piztu dezake, berriz ere, bi kluben arteko sua, irailean. Lopezek ziurtatu du eurak sailkatuta daudela dagoeneko. “Iaztik araututa dago Kaiarribak emakumezkoen trainerua izanez gero postua ziurtatuta daukala”. Olabe ez dago ados horrekin. “Guri inork ez digu ezer esan oraindik, eta Donostiako bi kluben artean sailkatze estropada egingo dutela espero dut, udalak kirol maila onena daukan trainerua ikusi nahiko duelako uretan”. Donostiako Kultur eta Turismo Ekintzetxeak, Kontxako Banderaren antolatzaileak, oraindik ez du hartu gaiari buruzko erabakirik.\n+ Gipuzkoako sei talde ariko dira Gipuzkoako Ligan


Congerville-Thionville - Wikipedia, entziklopedia askea.\nThierry Guérin (en)\n48° 22′ 40″ N, 1° 59′ 40″ E / 48.3778°N,1.9944°E / 48.3778; 1.9944Koordenatuak: 48° 22′ 40″ N, 1° 59′ 40″ E / 48.3778°N,1.9944°E / 48.3778; 1.9944\nMérobert, Pussay, Gommerville, Oysonville, Chalo-Saint-Mars eta Chalou-Moulineux\n113 (%52.1) 108 (%49.8)\nCongerville-Thionville Frantziako udalerria da, Essonne departamenduan dagoena, Île-de-France eskualdean. 2013an 221 biztanle zituen.\n2007an Congerville-Thionville udalerrian erroldatutako biztanleak 221 ziren. Familiak 76 ziren, horien artean 12 pertsona bakarrekoak ziren (12 bakarrik bizi ziren gizonak), 20 seme-alabarik gabeko familiak ziren, 36 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 88 etxebizitza zeuden, 82 familiaren etxebizitza nagusia ziren, 3 bigarren erresidentzia ziren eta 3 hutsik zeuden. 87 etxeak ziren eta 1apartamentu bat zen. 82 etxebizitza nagusietatik 74 bere jabearen bizilekua ziren eta 8 alokairuan okupaturik zeuden; 1ek bi gela zituen, 4 etxek hiru zituzten, 17 etxek lau zituzten eta 60 etxek bost zituzten. 64 etxek euren parking plaza propioa zuten azpian. 34 etxetan ibilgailu bat zegoen eta 47 etxetan bat baino gehiago zituzten.\nCongerville-Thionville udalerriko biztanleria-piramidea 2009an .\n2007an lan egiteko adina zuten pertsonak 158 ziren, horien artean 123 aktiboak ziren eta 35 inaktiboak ziren. 123 pertsona aktiboetatik 114 lanean zeuden (59 gizon eta 55 emakume) eta 9 langabezian zeuden (6 gizon eta 3 emakume). 35 pertsona inaktiboetatik 9 erretiraturik zeuden, 14 ikasten zeuden eta 12 "bestelako inaktibo" gisa sailkaturik zeuden.\n2009an Congerville-Thionville udalerrian 83 unitate fiskal zeuden, 232,5 pertsonek osaturik. Pertsona bakoitzeko diru-sarrera fiskalaren mediana urteko 21.271 euro zen. \n2007an zeuden 8 komertzioetatik, 1 bestelako produktu industrialen fabrikazioko enpresa zen, 2 eraikuntza enpresak ziren, 2 ibilgailuen saltze eta konpontze enpresak ziren, 1 garraio enpresa zen, 1 ostalaritza eta jatetxe enpresa zen eta 1 administrazio publikoko enpresa zen.\n2000. urtean Congerville-Thionville udalerrian 5 nekazaritza-ustiategi zeuden, 810 hektarea erabiltzen.\nChalou-Moulineux (2,5 km)\nOysonville (2,5 km)\nMérobert (3,5 km)\nPussay (4,2 km)\nSaint-Escobille (5,1 km)\nVierville (5,4 km)\nOrlu (5,5 km)\nGommerville (5,7 km)\nBNF: 15280218g (data)\nOrriaren azken aldaketa: 10 otsaila 2021, 05:14.


14.500 eurorainoko diru-laguntzak auto elektrikoa erosteko Nafarroan – Ekonomiaren KZ\nNafarroako Gobernuak MOVES programaren edizio berri bat aktibatuko du datozen egunetan, mugikortasun elektrikoari lotutako pizgarri ekonomikoak, hain zuzen ere. 2023ra arte izango du balioa.\nZehazki, 3,5 milioi euro ibilgailu elektrikoak, entxufableak edo erregai-pilak erosteko izango dira, eta, hori, berriz, kargatzeko beharrezko azpiegiturak ezartzen laguntzeko.\nPrograma horren arabera, 14.500 eurorainoko pizgarria izango da auto elektriko bat erosteko (handiagoa furgoneten kasuan ere bai), eta 7.000 euroko zuzeneko laguntza eta 7.500 euroko kenkari fiskalak izango ditu.\nEkonomia eta Enpresa Garapeneko sailburuak eta Industria, Energia eta Proiektu Estrategikoetako S3 zuzendari nagusiak aurkeztu dituzte laguntzak, astelehen honetan, prentsaurreko batean, eta Mikel Irujok esan du Nafarroa baikorra izan daitekeela Espainiako Gobernuak onartutako PERTEren barruan partzuergoa aukeratzeko aukerari dagokionez.\nDeialdiaren helburuak bat datoz Nafarroako Horizonte 2030 Energia Planarekin, ildo honetan: “Energiaren kontsumoa arrazionalizatzea eta salgaien garraioan eta pertsonen mugikortasunean petrolioarekiko mendekotasuna murriztea helburu duten ekintzak sustatzea”.\n“Etorkizunari baikortasunez aurre egiteko aukera historiko baten aurrean gaude. Ibilgailu elektrikora eta konektatura transformatzea pandemiaren aurreko errealitatea zen. Next Generation funtsek duela urtebete imajinatu ezin genuen inbertsio esparrua ematen digute “, esan du Irujok.\n“Nafarroako Gobernuaren ardura trantsizio hori erraztuko duten neurriak babestea eta automobilgintzaren sektoreko hornitzaileen sarea babestea izango da, neurri ekonomikoak balio-kate osora hel daitezen”, gaineratu du kontseilariak.\nLaguntzak apirilaren 13ko 266/2021 Errege Dekretuak arautzen ditu. Dekretu horren bidez, autonomia-erkidegoei eta Ceuta eta Melilla hiriei zuzeneko laguntzak ematea onartzen da, mugikortasun elektrikoari lotutako pizgarri-programak gauzatzeko, Europako Berreskuratze, Eraldaketa eta Erresilentzia Planaren esparruan.\nPertsona fisiko eta juridikoei, profesional autonomoei eta jabekideen erkidegoei zuzendutako laguntzen deialdia astearte honetan, uztailaren 27an, argitaratuko da, eta eskaerak 2023ko abenduaren 31ra arte egin ahal izango dira, Nafarroako Gobernuak Interneten duen Atariko Izapideen Katalogoko laguntzen fitxan.\nIbilgailu elektrikoak erosteko laguntzetan sartzen dira autoak, furgonetak edo kamioi arinak, kuadriziklo arinak eta astunak eta motozikletak, betiere IDEAko Ibilgailuen Basean agertzen badira.\nPertsona fisikoek gehienez ibilgailu baterako laguntzak eskatu ahal izango dituzte deialdi bakoitzeko, eta jabekideen erkidegoek eta pertsona juridikoek urtean gehienez 50 ibilgailurentzat. Autonomoen kasuan, Europar Batasunaren Funtzionamenduari buruzko Tratatuaren 107. eta 108. artikuluak minimis laguntzei aplikatzeari buruzko 2013ko abenduaren 18ko Batzordearen 1407/2013 (EB) Erregelamenduak ezartzen du muga.\nDiruz lagundu ahal izango dira Nafarroako lurraldearen barruko energia-kontsumoan edo petrolioarekiko mendekotasunaren murrizketan eragina duten jarduketak, baldin eta emakida-ebazpena jakinarazten den egunetik gehienez ere 12 hilabeteko epean egiten eta justifikatzen badira.\nBigarren laguntza-lerroari dagokionez, ibilgailu elektrikoentzako bateriak zuzenean eskuratzeko modalitatean kargatzeko sistemak diruz lagunduko dira. Gainera, jabekideen erkidegoen kasuan, aurreinstalazio elektrikoa eta komunikazio-zerbitzua izateko beharrezkoak diren kanalizazioak diruz lagunduko dira, ibilgailu elektrikoaren birkargari lotutako birkarga adimenduna emateko. Ibilgailu elektrikoak kargatzeko azpiegitura sarbide publikokoa nahiz erabilera pribatukoa izan daiteke.\nLaguntzaren muga 800.000 eurokoa izango da espediente bakoitzeko, jarduera ekonomikoak egiten dituzten pertsona fisikoen kasuan izan ezik, horiek aplikatzekoa zaien Europako araudiaren eskatzaile bakoitzeko muga izango baitute, eta jarduera hori ez duten pertsona fisikoen kasuan, berriz, espediente bakoitzeko 5.000 euroko muga izango baitute.\nUxue Itoizek aurkezpenean gogorarazi duenez, laguntza horiez gain, Nafarroak kenkari fiskalak ditu energia berriztagarrien instalazioetan, ibilgailu elektrikoetan eta kargatzeko sistemetan inbertitzeagatik, eta bateragarriak dira diru-laguntza horiekin. Onura fiskalak ibilgailu elektriko baten erosketari eta kargatzeko azpiegituren instalazioari eragiten die.\nKenkarien onuradunak turismoa ez ezik, bizikletak, ziklomotorrak, furgonetak edo kamioi arinak, triziklo eta kuadriziklo arinak eta astunak ere badira, elektrikoak badira. Interesatuek Navarra Emisiones Cero webgunean kontsulta dezakete informazio guztia.\n← Astebeteko greba Berriobeitiko Jealser enpresan\nGizarte Segurantzak oztopoak jartzen ari dizkie amiantoko kaltetuei →


Etxekoak dantzan! | OARSOirriak\nAuzolanean sortutako DJ saioa\nHaurren jai batzordeak proposatutako ideietatik “Etxekoak dantzan!” ekimena gauzatzeko bidean gaude. Familia giroan musikaz eta dantzaz gozatzeko DJ saioa osatu nahi dugu Errenteria-Oreretako FURIUS konpartsarekin elkarlanean. Azken hauek girotuko dute herriko haurrek eta ingurukoek beraiekin batera bizitzen dituzten euskal kantak. Kalean elkartzeko aukerarik ez dugunez bideo batean grabatuko da saio eta Madalenetako astean bakoitzak bere etxetik dantzatzeko aukera izango dugu.\nBeraz, zein euskal kanta dantzatu nahiko zenuke? Etxeko txikien (eta ez hain txikien) proposamenak bildu nahi ditugu. Bai bai, haurrak, gurasoak, izeba-osabak, aiton-amonak… Zein da haurrek gustuko duten edo haurrekin batera entzutea gustatzen zaizuen euskal kanta hori?\nBidali zuen aukeraketak uztailak 13 (astelehena) baino lehen oarsoirriak@gmail.com helbidera. Haurraren edo-eta helduaren izena (adina eta abizenak aukeran) eta bakoitzaren euskal kanten proposamena.\nSaioaren iraupena mugatua izango denez agian ezin ditugu ekarpen guztiak jaso baina ahal den neurrian guztiak jartzen saiatuko gara.\nGuztion artean osatuko dugu “Etxekoak dantzan” etxeko DJ saio herrikoia!!\nThis entry was posted on 2020/07/10 by OarsoIrriak in Errenteria-Orereta.